Timotijević: Bilo bi dobro da srpske serije zažive u Evrop\nTanjug 1. maja 2021. 10:05\nBEOGRAD 1. maj (Tanjug) – Trend snimanja igranih TV serija u Srbiji i dalje je u ekspanziji, a sagovornici Tanjuga dramski umetnici Miloš Timotijević, Nemanja Ćeranića i Ivana Tomića, skažu se da je reč o velikoj tržišnoj utakmici bez kraja.\n„Mislim da je ovaj trend sjajan zato što su neke mlađe kolege dobile priliku da rade. Dokle će sve ovo trajati, teško je proceniti, ali je sigurno da će neke kolege iskoristiti šansu i nametnuti sebe za slične projekte u budućnosti“ kazao je Ćeranić.\nMladi reditelj je režirao neke epizode krimi serijala “Grupa”, a onda je realizovao i seriju\nGlumac Ivan Tomić prisutan je u tri serije, pretežno u žanru telenovela, „Tajne vinove loze“, „Igra sudbine“ i „Ljubav ispod zlatnog bora“, koje će imati i svoje nastavke tokom naredne sezone.\n„Trend neverovatne produkcije tv serija je počeo i pre pandemije, ali mi se čini da je svoj najveći uzlet dostigao upravo tokom perioda kovida 19, i poklopio se sa svim striming platformama“, ističe Tomić.\n„Svaki dan se realizuju nove serije i tome se ne vidi kraj. Sve dok publika bude želela da gleda tv serije one će nastajati u sadašnjoj brzini“ uveren je glumac.\nJunak krimi serije „Besa“ Miloš Timotijević, čija se druga sezona uveliko snima analizira i ekonomske aspekte hiper-produkcije serija.\n„Dokle god imate konkurenciju, dakle sukob dva operatera, samim tim borbu za neku vrstu prevlasti, ili igre prestola na tržištu, onda imate i hiper-produkciju“ objasnio je Timotijević svoje gledište.\nTimotijević ističe da kvantitet u nekim slučajevima rađa kvalitet, ali se boji da njega kod nas nema u dovoljnoj meri.\n„Voleo bih da od tih 40 serija, bar 5 projekata ugleda svetlost dana van našeg regiona i zaživi na nekim drugim televizijama u Evropi i svetu. Ne shvatamo tu činjenicu, da, ukoliko želimo da pravimo filmove i serije narednih 50, 70, 100 godina, ne smemo da ih snimamo samo za našu publiku. Domaće tržište je suviše malo, a teme su dosta lokalne. Moramo da razmišljamo o evropskom, svetskom podneblju. Previše smo se zarobili u lokalnim pričama kao što je bio slučaj sa jugoslovenskom školom televizijskog igranog programa“ kazao je Timotijević.\nKako kaže, kada pričate sa Englezom, Italijanom ili Francuzom koji je pogledao neki naš film, shvatite da ima previše lokalizama, i da oni to jednostavno ne mogu da razumeju.\n„Bilo bi dobro da ima više projekata kao što je „Besa“, jer takva serija korespondira sa ljudima svuda u svetu, u Švedskoj, ili Arapskim zemljama“ pohvalio je glumac uspeh sa serijom koja ga je proslavila.\nPriznaje da je veoma nezgodno kada glumac ulazi u sledeće projekte, jer se snima dosta brzo a producenti žele da štede na ukupnom budžetu serija.\n„Glumac nema mnogo vremena da se posveti projektima koji ga čekaju. Pandemija je donela sama nešto novo da ništa nije sigurno niti se može planirati. Inače je problem da glumci ne znaju sve do 15 dana pred početak produkcije šta tačno snimaju. često nas zovu sa predlogom da snimanje počne za dve tri nedelje“ kaže Timotijević.\nPo njemu, morao bi ceo taj sistem da se promeni i da se autori i producenti uče od Evropljana kako se to radi,\n„Nedostaju nam žanrovski različiti projekti. Ođednom se pojavila era trilera i krimi serija, a onda su se ljudi toga zasitili.Mada opet, taj žanr jeste daleko najuzbudljiviji za serije, i za pisanje, igranje, snimanje.Lično, najviše volim da gledam krimiće“, podvukao je umetnik.


Velika operacija u Siriji: Čiji sistem je oborio Su-25? - Sputnjik Srbija\n11:57 04.02.2018 (osveženo 12:05 04.02.2018) Preuzmite kraći link\nNa mestu likvidacije odreda terorista koji su juče iz protivvazdušnog raketnog kompleksa oborili ruski avion Su-25 u Idlibu nalaze se sirijski specijalci, rekao je za Sputnjik poslanik Državne dume Viktor Vodolacki.\n„Tamo gde se nalazio odred sa protivvazdušnim raketnim kompleksom koji su likvidirale Vazdušno-kosmičke snage u ovom trenutku su sirijske specijalne snage. Ako budu pronađeni elementi ovog kompleksa, na osnovu broja i porekla će se u narednim danima znati odakle je on stigao, iz koje fabrike i kako je bio isporučen“, rekao je Sputnjiku Vodolacki, pozivajući se na sopstvene izvore.\n„Mi pokrivamo iz vazduha operaciju sirijske vojske“, objasnio je Vodolacki.\nRuski avion Su-25 oboren je juče u sirijskoj provinciji Idlib, pilot se katapultirao, ali je poginuo u borbi s teroristima. Ministarstvo odbrane Rusije je saopštilo da je avion oboren iz pokretnog raketnog kompleksa. Kasnije je saopšteno da je više od 30 terorista likvidirano u grupnom napadu ruskih snaga na oblast u provinciji Idlib, koja je pod kontrolom Nusra fronta i iz koje je lansirana raketa.


Još svega par dana do najvećeg poslovnog događaja u regionu! - RTV Santos\nJoš svega par dana do najvećeg poslovnog događaja u regionu!\nJedinstven poslovni događaj u region – Brian Tracy i dr Marshall Goldsmith, svetski stručnjaciza razvoj lidera u Beogradu – BBEE Poslovni Forum 2017, 29. i 30. maja sa temom inspiracija,transformacija, akcija. Svetski broj 1 poslovni um, i svetski broj 1 izvršni trener za srednji i top menadžment, dr Marshalla Goldsmitha predstaviće svim prisutnim učesnicima BEEE (Balkan Business Executive Education) Poslovnog foruma, 29. i 30. maja 2017. u hotelu Crowne Plaza u Beogradu, jedinstvenu kočing metodologiju, namenjenu CEO, generalnim direktorima, top menadžmentu kompanija. Osnova ove medologije je – Pokreni točak promena!\nPri tome je jednostavna za primenu, merljiva i dajetrajne rezultate. „Ono što vas je dovelo dovde, neće vas odvesti tamo“ – naslov je jedne odnajuspešnije Marshallove knjige, ujedno je i rečenica koja je suština njegove filozofije. Da bi promenabila trajna, održiva i pozitivna, treba da se desi na svim nivoima. Metodologija MGSCC, dr Marshalla, sastoji se od sedam ključnih koraka, koji se odvijaju u ‘tesnoj saradnji’ tri zainteresovane strane – lidera, kouča i poslovnih saradnika. To su: Pitaj – saslušaj – zahvali se – razmisli i odaberi – odgovori-primeni i promeni – isprati efekte. Cilj ove metodologije je da podrži i dodatno razvija konstruktivna i korisna ponašanja (zahvaljujući kojima je lider uspešan), ali i da unapredi ili otkloni ponašanja koja smetaju i ograničavaju, a uprkos kojima je lider uspešan.\nBrian Tracy, najtraženiji trener za prodaju u svetu, ovogodišnjim predavanjem, će premijerno predstaviti svoj novi program u Beogradu, “Maximum Achievement 2.0” „Maksimalni uspeh modifikovanjem poslovnih i ličnih modela“, odličan program za biznis i edukaciju kako rukovodilaca tako i prodavaca. Korišćenjem najnovih znanja u svetskom biznisu, rukovodioci će imati prilike da povećajuefikasnost svojim timova prodaje. Da u svetu postoje drugačiji modeli restruktuiranja firmi, koje gube svoju poziciju na tržištu, i to bez velikih investicija, pokazaće dr Gennady Polonski, ekonomista i profesor na Brunel University UK, autor zapažene knjige “Menadžment u ekonomijama u tranziciji – od Berlinskog do Kineskog zida“. Ujedno će se pozabaviti i problematikom kako zadržati partnere i zaposlene tokom ovog teškog perioda.\nJoš jedan dokaz da se lider stvara, a ne rađa, daće dr Graziano Dominici, osnivač DSM (Dance Space Molecules – Igra Molekula u prostoru) koučing metodologije, koja se zasniva na radu na sebi. Ukazujući na načine kako lideri treba da se ‘sami sebi sklone sa puta’, da izađu iz sopstvenog matrix-a, naprave kvantni skok i na taj način naprave uspeh na profesionalnom i ličnom polju.\nLideri su već ocenili da će BBEE – Poslovni Forum, 29. i 30. maja 2017. u hotelu Crowne Plaza u Beogradu biti dva najbolja poslovna dana u 2017. godini. Detalji o Forumu, učesnicima, VIP sesijama, prijavi za učešće su dostupni na sajtu konferencije www.business-forum.bbee.co.rs Pratite Forum na društvenim mrežama: facebook; twitter; linkedIN; youtube\nPrethodnoMemorijalni turnir u malom fudbalu “ Radovan Raša Stanisavljev“\nSledećeViše ulica u Zrenjaninu ostaje bez struje


OBAVJEŠTENJE: Košarkaškog kluba “Varda-HE” – Visegradlive.com\nHome / Visegrad / Sport Višegrad / Košarka / OBAVJEŠTENJE: Košarkaškog kluba “Varda-HE”\n29. Septembra 2020.\tKošarka 399 Views\nPoštovani navijači i simpatizeri KK “Varda-HE”,\nzbog pojedinih natpisa u medijima poslednjih dana,a koji su vezani za naš klub, osjećamo obavezu da Vam se obratimo ovim putem.\nKK “Varda-HE” je prošlu takmičarsku sezonu, koja je zbog pandemije izazvane korona virusom, prekinuta 3 kola prije kraja regularnog dijela prvenstva, završila na 10. mjestu i na taj način izborila opstanak u 1. Muškoj ligi Republike Srpske.\nZa sezonu 2020/21 odlučeno je da klub u seniorskoj konkurenciji nastupi u 2. Muškoj ligi Republike Srpske.\nRazlozi za ovakav potez su višestruki:\n1.Uprava kluba je po preuzimanju kluba 2016. godine,po odigravanju 2. kola, zatekla dugovanja koja gotovo da prelaze godišnji budžet kluba, veliki broj dovedenih igrača, sa za naše uslove jakim ugovorima. Na stolu su nas sačekale i opomene pred tužbu, koje bi da su bile realizovane te 2016. godine ugasile klub. Ideja vodilja je bila da se klub sačuva po svaku cijenu i spriječi gašenje kluba, u čemu smo uz nesebičnu pomoć Opštine Višegrad i ZP “Hidroelektrane na Drini” a.d, i uspjeli.Igrački kadar je maksimalno rasterećen, od pojačanja su zadržani samo najkvalitetniji i najneophodniji, koji su uz našu djecu obezbjedili opstanak kluba u 1. MLRS u košarci. Takva filozofija i praksa je nastavljena i narednih godina i sa sportskog aspekta je dala rezultate.\nNakupljena dugovanja iz ranijeg perioda su velikim dijelom isplaćena, ali je to ostavljalo posledice po dalje poslovanje kluba, jer zbog toga, nismo bili u stanju da ni u jednu narednu sezonu uđemo bez određenih dugovanja iz prethodne godine, ali smo uspjevali, sa određenim kašnjenjima, ponovo zahvaljujući našim sponzorima Opštini Višegrad i ZP “Hidroelektrane na Drini” a.d da izmirimo obaveze i prema Savezu i prema igračkom i trenerskom kadru.\n2. Pandemija korona virusa je prekinula sezonu 2019/2020 tri kola prije kraja regularnog dijela, kada je sezona već praktično bila gotova i kad smo imali obezbjeđen opstanak u 1.MLRS. Dobar dio sredstava iz budžeta KK “Varda-HE” za 2020. godinu je potrošen na odigravanje drugog dijela prvenstva i namirivanje dijela obaveza iz jesenjeg dijela prvenstva.Zbog pandemije, rebalansom budžeta Opštine Višegrad je smanjen budžet KK “Varda-HE” za ovu sezonu, i klub se ponovo našao na prekretnici.\nObzirom da su nam sredstva preostala budžetom nedovoljna da izmirimo ranije obaveze, kako smo to činili prethodnih godina, i da adekvatno nastupimo u 1. MLRS odlučeno je da ovu takmičarsku godinu provedemo u nižem rangu takmičenja, gdje su troškovi daleko niži, što bi nam omogućilo da konačno saniramo posledice dugovanja iz 2016. godine.\n3.Naredna košarkaška sezona 1. MLRS će, kako stvari stoje, zbog korona virusa, biti najspecifičnija od njenog osnivanja. Ogromne su šanse da će se igrati pred praznim tribinama, uz prisustvo samo igrača i tehničkog osoblja na utakmicama. Košarka se u Višegradu, uvijek igrala i igraće se zbog navijača, pa se postavlja pitanje da li je igranje u 1. MLRS ove sezone,bez publike, vrijedno rizika da se dovede u pitanje samo postojanje kluba?\nSmanjenje troškova će nam omogućiti, da konačno izmirimo dugovanja u narednoj sezoni,spasimo klub od gašenja, i na taj način udarimo zdrave temelje za naredne godine, koje će KK “Varda-HE” duboko smo ubjeđeni, igrati u onom rangu gdje joj je i mjesto.\nSigurni smo, da je ovo iz gore navedenih razloga ispravan potez, koji će KK “Varda-HE” sačuvati od sudbine kakvu su doživjeli još neki veliki klubovi, a neki od njih su i nekadašnji prvaci Evrope.\nMlađe kategorije će nastaviti da se takmiče u svojim uzrasnim ligama, a namjera je da seniorski pogon za narednu sezonu sačinjavaju isključivo igrači iz našeg pogona.\nDuboko žalimo, što je, ovaj naš potez, postao predmet političkih razmirica i raznoraznih natpisa po društvenim mrežama.Očite su namjere pojedinaca da iz političkih razloga uvuku u predizbornu kampanju i naš košarkaški klub. KK “Varda-HE” je klub otvorenih vrata, za sve ljude dobre volje, bez obzira kojoj političkoj opciji pripadali, vjeri ili naciji.Tradicija i renome kluba nas obavezuju da tako i ostane.\nUprava KK “Varda-HE”\nVarde HE\t2020-09-29\nSelektor Srbije Igor Kokoškov objavio je spisak igrača za kvalifikacione mečeve za Evropsko prvenstvo …


Ambasador Pakistana: Posjeta i kompletan protokol bili na vrhunskom nivou – dijalogin.tv\nAmbasador Pakistana: Posjeta i kompletan protokol bili na vrhunskom nivou\nOdnosi BiH i Pakistana su odlični, a višednevna posjeta našeg premijera BiH omogućiće njihov dodatni razvoj. Potvrdio je to u razgovoru za TV1 ambasador Pakistana u BiH Salim Nawaz. Ambasador je oštro demantovao navode jednog pakistanskog medija, a koje su kasnije prenijeli i mediji u BiH, da doček pakistanskog premijera u Sarajevu nije bio adekvatan.\nPremijeru Pakistana priređen je svečani doček ispred institucija BiH, u njegovu je čast postrojena i počasna garda Oružanih snaga BiH odnosno, prema diplomatskom protokolu, Navaz Sarif dočekan je uz najviše državne počasti. Na identičan način u Sarajevu je organizovan doček za njemačku kancelarku, premijere Srbije i Hrvatske…\nPremijer Pakistana izuzetno je zadvoljan posjetom BiH i ukupnim odnosima dvije zemlje, dodaje pakistanski ambasador. Pojašnjava da je uobičajeno da strane visoke dužnosnike na aerodromu dočekuje delegacija predvođena jednim od ministara. Upravo na takav način tokom posjete Pakistanu, dočekan je i tadašnji predsjedavajući Predsjedništva BiH Bakir Izetbegović. Ambasador naglašava da u Pakistanu djeluje više od 100 medija i svi koji su izvještavali o posjeti BiH u načinu prijema nisu vidjeli ništa sporno. Samo jedan, za pakistanske prilike, neutjecajan medij, problematizirao je činjenicu da premijer BiH na aerodromu nije dočekao pakistanskog kolegu. Za ambasadora nema dvojbe – posjeta i kompletan protokol bili su na vrhunskom nivou.\n„Bio sam dio delagacije tokom svih sastanaka i tokom cijele posjete i moram reći da je premijer Pakistana na svakom sastanku, na svakom mjestu i svakoj instituciji dočekan veoma srdačno, kolegijano, toplo s puno uvažavanja. A moram istaći da se premijer i delegacija susrela sa svim najvišim dužnosnicima BiH tokom posjete koja je trajala dva dana.\nCijela delegacija bila je veoma toplo primljena sa mnogo međusobnog uvažavanja i stoga je premijer Pakistana pozvao predsjedvajućeg i Predsjedništvo BiH te predsjedavajućeg i delegaciju Vijeća ministara BiH da u najskorijem roku dođu u uzvratnu posjetu Pakistanu. Odnosi između dvije zemlje su dugi i puni uzajamnog poštovanja i to ne samo između prijateljskih naroda nego i između najviših zvaničnika i ova posjeta je protekla upravo u tom tonu. Moram naglasiti da je ovo bila prva posjeta aktuelnog premijera BiH u funkciji premijera ali je ranije dolazio u BiH čak i tokom rata i susreo se s tadašnjim predsjednikom RBiH Alijom Izetbegovićem“, kazao je Salim Nawaz, ambasador Pakistana u BiH.\nNove civilne žrtve u napadu saudijske avijacije u Jemenu\nLast 30 Days Visits: 61.457\nTotal Visits: 3.218.944


Koncert koji čekamo 20 godina : Crveni tepih\nKoncert koji čekamo 20 godina\nLegendarni američki hard-rok sastav „Gans end rouzis“, koji se proslavio krajem osamdesetih svojom mešavinom roka, bluza, panka, glem roka i hevi metala, spektakularnim koncertima i skandalima, stiže u našu prestonicu u četvrtak 23. septembra, prvi put u svojoj karijeri.\nDolaze iz Bukurešta da održe dugo očekivani koncert u „Beogradskoj areni“, u sklopu svetske turneje, na kojoj promovišu poslednji studijski album „Kineska demokratija“ i najavljuju dva i po sata svirke. Mada je od originalnih članova tu samo pevač Vilijam Eksl Rouz, najavljena je žestoka svirka. Set lista ima 24 pesme, među kojima su hitovi „Njelcome To The Jungle“, „You Could Be Mine“, „November Rain“, „Paradise City“…\nGrupu su u junu 1985. godine u Los Anđelesu osnovali Eksl Rouz i gitaristi Trejsi Gans i Izi Stradlin, a na mesto basiste i bubnjara uskoro su došli Daf Mekagan i Stiven Adler. Ime benda nastalo je spajanjem dve grupe iz kojih su originalni članovi došli – „Holivud rouz“ i „El Ej gans“. Vrlo brzo na Gansovo mesto došao je Sleš i u toj postavi 1987. objavljuju album „Appetite For Destruction“, s prvobitnim omotom, koji je izgledao kao scena silovanja. Album nije bio dobro prihvaćen sve do momenta dok se na MTV nije zavrteo spot za pesmu „Snjeet Child O’Mine“. Već iduće godine album je dospeo na prvo mesto američke top liste, sa 28 miliona prodatih primeraka. Do danas je ostao najbolje prodavan debitantski album svih vremena. Tokom istoimene turneje zaradili su titulu „najopasnijeg benda na planeti“, jer su tokom njihovog nastupa na festivalu „Čudovišta roka“ u Velikoj Britaniji, dva obožavaoca poginula zbog prevelike gužve. Takođe, zbog alkohola i droge Sleš, Adler i Mekagan, su non-stop bili na meti štampe, a period najvećih uspeha počeli su 1991. nastupom na festivalu „Rok u Riju“, pred više od 260.000 posetilaca.\nU maju iste godine krenuli su na veliku svetsku turneju, koja je trajala 28 meseci. Pratili su ih razni incidenti, pa je tako na koncertu u Sent Luisu Eksl skočio sa bine na obožavaoca, koji je imao video kameru, posle čega je prekinuo koncert, što se završilo neredima i povređenima. Grupa je ostala bez kompletne opreme, a Eksl je morao da odgovara pred sudom zbog izazivanja nereda. Ovo je učvrstilo reputaciju grupe kao skandalozne i nepouzdane. Tokom turneje objavljuju „Use Your Illusion“ 1 i 2, na kojima su neke od najvećih rok balada devedesetih.\nIstorijska turneja završena je u Buenos Ajresu 17. jula 1993. posle skoro tri godine i više od 200 koncerata. Nastup u Argentini bio je i poslednji zajednički nastup najuspešnije postave „Gans end rouzis“.\nStradlina je u grupi zamenio Gilbi Klark, Adlera Met Sorum, Sleš je u to vreme redovno svirao sa Majklom Džeksonom i Lenijem Kravicom, da bi na kraju osnovao novi bend „Sleš snejkpit“, a posle njega i „Velvet revolver“, u kojem sviraju i Mekagan i Sorum. Službenim odlaskom Mekagana iz benda, to više nisu „Gansi“ koji su obeležili istoriju roka. Eksl Rouz je sudskim putem dobio pravo na korišćenje imena. Otada je rad grupe gotovo neprimetan, a album „Kineska demokratija“ najavljivali su još od 2000. godine.\nKako god, bend je tokom karijere izdao šest studijskih i jedan lajv album, koji su prodati u više od sto miliona primeraka širom sveta. Muzički magazin „Lj“ je 2002. uvrstio „Ganse“ na svoju listu „50 bendova koje treba da vidite pre nego što umrete“.\nULAZNICA u svim kategorijama zakoncert „Gansa“ još ima u prodaji po sledećim cenama od 3.100, 3.450, 4.450, 4.950 i 5.450 dinara, na biletarnici „Beogradske arene“, šoping molu „Ušće“, Domu omladine, knjižari „Delfi“ (SKC) i Eventimu. Karta za ložu košta neverovatnih 14.000 dinara. Iz „Beogradske arene“ podsećaju publiku da na koncert ne nose fotoaparate i kamere, jer će njihovo unošenje biti zabranjeno.


Tunis: Korumpirani tajkuni da finansiraju siromasne regione\nTanjug 29. jula 2021. 15:14\nTUNIS – Predsednik Tunisa Kais Sajed je predložio da stotine tajkuna osumnjičenih za proneveru postignu dogovor sa državom o finansiranju javnih bolnica, škola i razvojnih projekata u siromašnim regionima kako bi izbegli kazne.\nSajed se sinoć sastao sa šefom tuniske organizacije poslodavaca Samirom Madžulom, i predložio je neobičan dogovor za oko 460 vodećih poslovnih ličnosti osumnjičenih za proneveru više milijardi dolara u godinama koje su prethodile revoluciji u Tunisu 2011. godine, prenosi agencija AP.\nDa bi izbegli krivični postupak, Sajed je predložio postizanje nagodbe sa magnatima prema kojoj će finansirati razvojne projekte u siromašnim regionima, kako bi se „vratio novac opljačkan od naroda Tunisa“.\n„Projekti bi mogli uključivati izgradnju bolnica, škola i javnih puteva, a privrednici bi bili odgovorni za njihovo održavanje 10 godina“, rekao je Sajed.\nSajed je ove nedelje preuzeo nova politička ovlašćenja, i pokušava da se bori protiv korupcije i utaje poreza koji već predugo koče ekonomiju, posebno u unosnom sektoru fosfata i trgovini hranom.


luka jovic real madrid pozajmica potvrda fredi bobic ajntraht\nUbrzo je za to stigla potvrda, i to direktno iz Frankfurta čiji će dres ponovo obući srpski reprezentativac.\nNi ostanak u Real Madridu, a ni odlazak u Milan ili Vulverhempton, već korak nazad u Jovićevoj karijeri i povratak u Ajntraht.\nSportski direktor bundesligaša Fredi Bobić potvrdio je da će uskoro Srbin zadužiti dres bivšeg kluba i zaigrati kao pozajmljen igrač.\n- Radimo na poslednjim detaljima, kao što je ugovaranje lekarskog pregleda, na primer. Luka će uskoro biti sa nama, kazao je Bobić.\nDa ode iz "kraljevskog kluba" je Luku Jovića motivisao Zinedin Zidan koji mu je predložio da ode na pozajmicu i negde drugde dobije veću minutažu.


TU SAM DA POMOGNEM: Dangubić pred obaveze reprezentacije\n24.11.2021. • 10:28\nPrvotimac Partizana veruje u uspeh "orlova"\nKošarkaš Partizana Nemanja Dangubić rekao je da će pokušati da pomogne nacionalnom timu pred start kvalifikacija za Svetsko prvenstvo 2023. godine.\nDangubić je jedan od šetorice igrača Partizana koji su našli na spisku selektora Srbije Svetislava Pešića za mečeve protiv Letonije i Belgije u novembarskom prozoru.\n"Rado sam se odazvao i tu sam da pomognem. Maksimalno sam fokusiram da odradim svoj deo posla. Nadam se da ćemo biti uspešni u ovom prozoru", rekao je Dangubić Tanjugu i dodao:.\n"Iskoristili smo prve trenutke sastanka da se upoznamo sa selektorom i njegovim principima što tiče odbrane i napada. Prva dva treninga su poslužila da se taktički upoznamo sa trenerovim zahtevima. Svi smo koncentrisani, znamo da imao veoma malo vremena da usvojimo nove detalje. Mislim da za sada radimo dobar posao".\nKrilni košarkaš se nada da će tim odigrati dobro uprkos tome što je bilo malo vremena za pripremu za prvi duel protiv Letonije sutra od 20 sati u hali "Aleksandar Nikolić".\n"Iz tog razloga trener i zahteva od nas da budemo fokusirani non-stop i vam terena, što se tiče sastanaka, da budemo pažljivi, da pohvatamo sve detalje kako bismo bili spremni da odigramao dobar meč", kaže Dangubić, koji je osvrnuo i na igru sutrašnjeg rivala.\n"Oni igraju veoma brzu košarku i naša odbrana u tranziciji biće jedan od ključnih faktora u meču. Opšte je poznato da su dobri šuteri, moramo biti koncentrisani na našu odbranu i da kroz nju dođemo do samopouzdanja i da dobru odbranu pretvorimo u dobar napad", zaključio je Dangubić.


Inet d.o.o. Beograd // Virtualna trgovina\nMogućnost za Web trgovce\nIzvor: Gartner Group\nFirme koje žele da prodaju proizvode sa niskom cenom na Webu imaju malo izbora u pogledu prihvatanja sredstava plaćanja. Rešenja sa elektronskom gotovinom (E-gotovina) nisu široko prihvaćena od potrošača, a korišćenje gotovine smeštene na smart karticama spada u tržište koje još uvek nije sazrelo.\nPretpostavke za strateško planiranje\nDo 2003., 50% finansijski aktivnih korisnika Interneta će koristiti smart kartice za kupovinu jeftinih proizvoda preko Interneta (verovatnoća 0.6).\nDo 2001., softverska rešenja za virtualnu gotovinu, koja se može koristiti samo preko Interneta, će postati prevaziđena u Sjedinjenim Državama\nDanašnje nestabilno tržište elektronske gotovine je uglavnom stvoreno od strane ponuđača i firmi koje nude rešenja za "mikroplaćanja" boreći se da na tržištu plasiraju svoje proizvode (vidi Tačku 1). Do 2002., plaćanja preko Interneta koja neće biti realizovana kreditnim/bankarskim karticama će pokrivati 15-20% finansijskih transakcija na Webu, što će ukupno iznositi oko 40 milijardi dolara. Tačna forma koju će imati narastajuće tržište mikroplaćanja je još uvek nejasna, međutim, o tome se pregovara između malih firmi koje razvijaju specijalizovana rešenja i velikih kompanija koje izdaju kreditne kartice. Rešenja za elektronsku gotovinu su posebno važna za Internet prodaju stavki sa niskom cenom (tipično ispod 10 dolara). Korišćenje kreditnih kartica preko Interneta, što je glavni način plaćanja danas, je suviše skupo za trgovce koji procesiraju male iznose transakcija. Papirni čekovi su anahroni kada se radi o on-line kupovini, gotovina se ne može elektronski prenositi, što uobičajena rešenja za plaćanja malih iznosa čini nemogućim preko Weba. Do sada su se kompanije, koje prodaju na Webu, klonile prodaja sa malim iznosima, oslanjajući se umesto toga na reklamiranje ili pretplatu, kao izvore prihoda.\nTačka 1 - Mikroplaćanje\nOvaj pojam se odnosi na plaćanja u malim apoenima za stavke kao što su članci iz časopisa, muzički snimci, definicije iz rečnika, rešenja za igre, novine i kafa – roba koja se i u fizičkom svetu kupuje "sitninom."\nOpcije za elektronsku gotovinu: Potrebu za sistemima za mikroplaćanja jasno prepoznaju firme koje se bave tehnologijom i procesiranjem kartica. Korišćenjem sistema za elektronsku gotovinu kupci će preuzimati takvu “gotovinu” u elektronskom obliku iz banke koja podržava odgovarajući program, i odgovarajuću monetarnu vrednost smestiti ili u “novčanik” program na personalnom računaru – softversko rešenje – ili na “smart karticu” sa mikročipom. Softverska rešenja mogu da se koriste samo na personalnom računaru koji ima aktiviran odgovarajući “novčanik” program, dok je za smart kartice potreban uređaj opremljen odgovarajućim čitačem. Obe opcije su veoma nezgodne za potrošače, tako da se proizvođači trude da novim verzijama ovih proizvoda uklone prepreke njihovom korišćenju (vidi Tačku 2). Smart kartice će se nametnuti kao dominantan medijum za virtualnu gotovinu, jer omogućavaju upravljanje višestrukim finansijskim računima i odnosima (vidi Tačku 3). Za razliku od softverskih rešenja projektovanih za korišćenje na Webu, prenosive smart kartice se mogu koristiti i u maloprodajnim (point-of-sale) transakcijama. Tehnologija smart kartica će se postepeno preneti u postojeću infrastrukturu do 2003 (verovatnoća 0.6). Trgovci će početi da menjaju zastarele POS terminale opremom koja može da čita smart kartice, dok proizvođači već nude jeftine smart-card čitače u laptop računarima, i kao uloške za flopi disketne pogone u personalnim računarima.\nTačka 2 - Unapređenje Elektronske gotovine\nSledeća verzija Virtuelnog-Novčića, koji proizvodi firma CyberCash ("VirtuelnaGotovina") će biti urađena u Java programskom jeziku, tako da korisnici više neće morati da instaliraju poseban "novčanik" softver na svoje personalne računare. Hewlett-Packard je upravo počeo da prodaje svoj Omnibook laptop računar sa ugrađenim rešenjem za smart kartice koje košta 180 američkih dolara. Intelidata prodaje čitač smart kartica koji se ubacuje u disketni pogon personalnog računara i košta oko 120 dolara.\nTačka 3 - Smart Kartice\nPored toga što na njih može da se smešta "gotovina," smart kartice mogu da zamene najveći broj kartica koje danas potrošači drže u svojim novčanicima. Na njih se snimaju funkcije kreditnih i bankovnih kartica, a druga tipična funkcija je sigurnosna informacija o autentikaciji nosioca kartice. Druge popularne funkcije uključuju: programe lojalnosti (npr. putnici avionskih kompanija koji ostvaruju određenu "kilometražu", popusti, snimanje i automatsko servisiranje korisničkih preferenci); telefoni, plaćanje parkiranja i javnog prevoza; elektronsko izdavanje karata. Svaka funkcija je smeštena u virtualnom "novčaniku" u kome se može primeniti jedinstvena šema sigurnosti.\nKada će Smart Kartice biti široko prihvaćene? Pre nego što smart kartice postanu sveprisutne, potrebno je da se dve konkurentne grupacije – koje vode Mondex (većinsko vlasništvo MasterCard) i VISA – dogovore oko standarda koji bi omogućio da kartice budu operativne na različitim lokacijama (vidi Tačku 4). Pojavljuju se mnoge implementacije smart kartica širom sveta, naročito u Evropi i Aziji (vidi Tačku 5), ali nisu međusobno kompatibilne, što ograničava korisnika na usluge i funkcionalnost jednog ponuđača.\nTačka 4 - Različite Inicijative za Uvođenje Smart Card Standarda\nVISA promoviše operativni sistem za korišćenje smart kartica baziran na Java programskom jeziku, dok Mondex nudi svoj sopstveni Multos operativni sistem, koji sada podržavaju MasterCard i American Express. Multos se integriše sa Microsoftovom ActiveX tehnologijom, dok VISA daje prednost standardu firme Sun. Ovog proleća je 12 najvažnijih firmi, uključujući IBM, Sun, Netscape, VISA, Shlumberger i Gemplus, u ovoj grani industrije promovisalo novo OpenCard okruženje, što omogućava smart karticama baziranim na Java jeziku da rade sa različitim čitačima smart kartica. Primetno je da se ovom konzorcijumu nisu pridružili Microsoft i MasterCard.\nNa sličan način su raspodeljeni i standardi u sigurnosti smart kartica. VISA, MasterCard i American Express promovišu SET, dok se većina firmi koje razvijaju elektronsku trgovinu usteže od primene zbog njegove složenosti. Postoje i alternativna rešenja u rasponu od jednostavne SSL enkripcije do kombinacija PINova, SSL, sertifikata, ključeva za enkripciju, i biološke autentikacije korišćenjem otisaka prstiju, prepoznavanja glasa i skeniranja retine.\nTačka 5 - Smart Kartice: Međunarodno prihvatanje\nSmart kartice se mnogo spremnije prihvataju u Aziji i Evropi, u kojima je 70% svih smart kartica koje su trenutno u upotrebi. Ono što nedostaje Evropi i Aziji u odnosu na Sjedinjene Države, je robustna telekomunikaciona mreža, koja služi kao kičma za brzo, sveobuhvatno procesiranje kreditnih kartica, pa su umesto toga tražili off-line rešenja, koja ne zahtevaju autorizaciju u realnom vremenu.\nVažnije je da banke i preduzeća ohrabre potrošače da koriste smart kartice. Banke bi trebalo da promovišu smart kartice kao upotrebljivu i jeftinu alternativu korišćenju postojećih mašina za distribuciju gotovine (ATM). Ali, velike banke, koje imaju sve veći broj mreža ATM mašina, nemaju interes da odgovaraju svoje korisnike od korišćenja tih uređaja, koji im daju snažnu konkrentsku prednost u odnosu na male banke čiji korisnici moraju da plaćaju visoke iznose za korišćenje ATM uređaja velikih banaka. Kada se VISA i Mondex dogovore o usklađivanju standarda (verovatnoća 0.8), očekujemo da institucije male i srednje veličine utiču na veću upotrebu smart kartica, tako što će reklamirati kartice kao način za izbegavanje troškova korišćenja ATM uređaja. Na kraju, ni velike banke neće imati drugog izbora već da prihvate takvo rešenje. Programi za uspostavljanje lojalnosti korisnika će isto biti motivacija za korišćenje kartica, kao što su programi za stimulisanje putnika avio kompanija uticali na to da se kreditne kartice jedinstveno koriste na svim trgovačkim lokacijama.\nSoftverska Rešenja: CyberCash i Digicash nude softverska rešenja za elektronsku gotovinu, a Digital Equipment je lansirao softverski pilot proizvod baziran na jedinstvenom odnosu trgovac-korisnik. Rešenja bazirana isključivo na softveru imaju ograničen uspeh i ponuđači takvih rešenja moraju da se prilagode narastajućem tržištu smart kartica. Prepreke njihovom uspešnom korišćenju uključuju: činjenicu da rešenja bazirana samo na Web-u ne uzimaju u obzir ostale point-of-sale kanale maloprodaje (vidi Tačku 6); nedovoljnu tržišnu prepoznatljivost tih rešenja; komplikovano korišćenje za korisnika; i sklonost banaka da rade sa izdavačima širom svea prihvaćenih kreditnih kartica.\nTačka 6 - Internet Deo u Ukupnoj Trgovini\nU 1997, Internet trgovina u Sjedinjenim Državama je iznosila oko 2,5 milijardi američkih dolara, dok je ukupno tržište za maloprodaju proizvoda u Sjedinjenim Državama iznosilo oko 2,5 hiljade milijardi dolara.\nZaključak: Smart kartice će početi da dominiraju tržištem Internet virtuelne gotovine do 2003, dok će rešenja bazirana samo na softveru postati prevaziđena u Sjedinjenim Državama. Trgovci i finansijske institucije koje obavljaju poslovne aktivnosti na Webu, bi trebalo da razmotre implementaciju smart kartica, polako šireći bazu korisnika nuđenjem funkcija elektronske gotovine, plaćanja i sigurnosti, kao i programima za uspostavljanje lojalnosti korisnika. Ovo bi firmama dalo početnu prednost u primeni elektronske trgovine proizvoda i usluga sa niskim cenama, i omogućilo bankama da zadrže korisnike koji zahtevaju “inteligentne” usluge smart kartica.\nPIN Lični identifikacioni broj\nPOS Maloprodajno mesto (Point of sale)\nSET Sigurna Elektronska Transakcija\nOvaj dokument je potekao iz IT Journal, plaćenog servisa koji se može dobiti na web prezentaciji Gartner Interactive - Gartner Grupe.\nCopyright 1997, 1998 by GartnerGroup. Sva prava pridržana. Reprodukcija ove publikacije u bilo kom vidu bez prethodne pismene saglasnosti je zabranjena.\nPripremio: Vojislav Rodić.


Млади музички филозоф са харфом\nMladi muzički filozof sa harfom\nMLADA beogradska harfistkinja i pijanistkinja Nađa Dornik, učenica Muzičke škole „Mokranjac“, uspešno nastavlja međunarodnu karijeru. Upravo se vratila iz Ženeve gde je sa najboljim švajcarskim flautistom Sebastijanom Žakotom, u pratnji Ženevskog kamernog orkestra pod dirigentskom palicom Patrika Galoa, izvela Mocartov koncert za harfu i flautu.\n– Široko pozdravljena među publikom, ova predstava će ostati u sećanju kao svetlosni trenutak Festivala. Nađa Dornik pokazuje izuzetnu muzičku zrelost za njene godine i muzičku filozofiju koja obećava veoma uspešnu karijeru – izjavila je Karol Rouž, umetnički direktor Internacionalnog festivala flauta u Ženevi.\nLetos je Nađa imala zapažen solistički koncert u Nemačkoj gde je pobrala veoma dobre kritike tamošnjih medija, iduće godine imaće solističke koncerte u Francuskoj i Italiji, a pozvala je da svira na Svetskom kongresu harfe u Hongkongu. Mlada umetnica je inače već nastupala u svetski poznatim dvoranama – „Čajkovski“ u Moskvi i njujorškom Karnegi holu, ali se, kako kaže, najviše raduje nastupima pred publikom na beogradskom „Kolarcu“. Pored harfe, u klasi mr Dijane Sretenović i klavira u klasi Željke Vorkapić, Nađa u „Mokranjcu“ pohađa i fakultativne časove komponovanja kod profesora Zdenka Radete.


Press Online :: Politika :: Vučić čestitao Dan Kopnene vojske\nPredsednik Srbije Aleksandar Vučić čestitao je danas svim pripadnicima Kopnene vojske 16. novembar, Dan Kopnene vojske, navodeći da je siguran da će oni i u narednom periodu, uz podršku države, profesionalno i kvalitetno ispunjavati svoje zadatke.\n- Svim pripadnicima Kopnene vojske čestitam 16. novembar - Dan vida. Nastavljajući tradiciju Srpske vojske dugu više od jednog veka, uprkos složenim uslovima u kojima radite, zahvaljujući vašoj stručnosti, odgovornosti i profesionalizmu čuvate ugled Vojske Srbije i svakodnevno pokazujete da ste dostojni naslednici kolubarskih junaka - naveo je Vučić u čestitki.\nOn je dodao da su pripadnici Kopnene vojske, kao pripadnici najbrojnijeg vida Vojske Srbije, pružili punu podršku jačanju mira, bezbednosti i stabilizacije u regionu.\n- Vaše jedinice realizuju zadatke koji se postavljaju pred njih i postižu zapažene rezultate u obuci i osposobljavanju pripadnika Kopnene vojske i drugih subjekata odbrane i bezbednosti naše zemlje. Uveren sam da ćete nastaviti započete reforme, dati pun doprinos daljoj reorganizaciji Vojske i biti značajan faktor u savremenoj vojnoj organizaciji, po meri usvojenih, proverenih i potvrdjenih medjunarodnih standarda i kriterijuma - naveo je Vučić.\nOn je dodao i da je siguran da će pripadnici Kopnene vojske i u narednom periodu, uz modernizaciju i osavremenjivanje jedinica i ustanova svoga vida, nastaviti da profesionalno i kvalitetno ispunjavaju postavljene zadatke, u čemu će, kako je istakao, imati podršku Republike Srbije.


Mijatović: SDP bez kandidata za srpskog člana Predsjedništva | N1 BA\nMijatović: SDP bez kandidata za srpskog člana Predsjedništva\n13.03.2018. |20:24 |\nU ponedjeljak je u Banjaluci održan sastanak predstavnika stranaka okupljenih oko Proevropskog bloka, a u subotu će u Doboju biti formiran Koordicioni odbor kojeg će činiti predstavnici političkih opcija koje planiraju zajednički nastup na izborima u entitetu Republika Srpska.\nProevropski blok čine SDP, Demokratska fronta, Savez za bolju budućnost, Nezavisni blok, Naša stranka, Brčanski demokratski pokret, Hrvatska stranka, Posavska stranka, Nezavisna bh. lista, Privredni narodni pokret BiH, Partija socijalne pravde, Udruženje Tender. Iako je bilo planirano da bude u koaliciji, Komunistička stranka je donijela odluku da na izborima nastupe samostalno.\n"I onda da stavimo ispred sebe, nakon potpisa tog manifesta predsjednika što će biti izraz volje da se nastupi zajedno u Republici Srpskoj. Zatim ćemo vrlo brzo, kroz 2-3 sastanka, imati koalicioni sporazum kada će se znati tačno ko su kandidati za sve pozicije", rekao je Mijatović za N1.\nPotpredsjednik GO SDP-a je za N1 kazao da ni SDP ni Proevropski blok definitivno neće imati kandidata za srpskog člana Predsjedništva BiH.\n"Tako da mogu odahnuti svi oni koji su spinovali priču da smo ubačeni elementi. Ostaje im taj front da se bore u toj priči", kazao je za N1 Vojin Mijatović.\nProevropski blok će ponuditi platformu, a ko god bude bio spreman da je potpiše, neće imati problem sa podrškom, istakao je naš sagovornik.\n"Preuranjeno je govoriti o imenima. SDP je spreman da pravi niz ustupaka na svoju štetu, uslovno rečeno, ali nam je bitno da projekat uspije. Ovo je šira priča kao projekat, nego kao samo jedna koalicija na izborima."\nU Proevropskom bloku su uvjereni da nakon oktobarskih izbora mogu biti treći blok u entitetu Republika Srpska.\n"To više nije blok koji juri samo bošnjačke glasove, već i srpske i hrvatske i bošnjačke. Naša očekivanja su između 50 i 60 hiljada glasova, što nije nerealna priča ako uzmete u obzir rezultate prethodnih izbora ovih stranaka. Ako se to desi to znači da bez Proevropskog bloka neće biti moguće formirati vlast u RS, jedino ako se desi da se zajedno dogovore i formiraju Savez za promjene i SNSD što nije za očekivati."\n"Pozicioniranje na način da Proevropski blok odlučuje ko čini vlast u RS, a ni tada nećemo ulaziti u vlast zbog vlasti. Ponudit ćemo principe, ko prihvati može očekivati našu podršku za suštinsku reformsku priču."\nSocijaldemokratska partija BiH neće dati kandidata za potpredsjednike RS.\n"To ostavljamo koalicionim partnerima da ponude imena, a onda da sjednemo zajedno i dogovorimo se ko je čovjek koji može dobiti najviše glasova uz podršku svih ovih stranaka."\nMijatović ističe da 'Proevropski blok neće biti moneta za potkusurivanje vladajućih struktura u RS'.\nZa kraj je istakao da Proevropski blok ne interesuje mjesto predsjednika RS, te da borbu za tu poziciju ostavlja strankama koji su, kako kaže, uništili i Republiku Srpsku i Bosnu i Hercegovinu.\n"Mi pričamo novu priču, a očekujemo najmanje i 10.000 srpskih glasova."\nVojin Mijatović Republika Srpska Proevropski blok\nBitno im je bošnjačke glasove zbrojiti da sruše bilo koju drugu stranku iz bošnjačkog korpusa da ne glasa kontra ideologije ,a sve drugo je nebitno .Socjaldemokrate neće naškoditi svojoj braći Dodikove partije .\nKontrirati svojim ideološkim drugovima bi bilo najgluplje .Snsd Milorada Dodika ,Socjalisticka partija RSa ,...sve je to društvo jedne ideologije i zašto bi SDP kontrirao .\nSada je jasno zašto se Nikšić sastajao saDodikom


Roma - Borusija Menhengladbah, Fudbal - Predlog tip - 24/10 2019\nČetvrtak, 24/10 - Fudbal, Međunarodni, Liga Evrope\n24/10Roma vs Borusija Menhengladbah1X2tip: 1\nU četvrtak su na programu mečevi trećeg kola grupne faze Liga Evrope, a za vas smo ovog puta preporučili duel između Rome i Borusije iz Mehengladbaha. Meč između ove dve ekipe je zakazan za 18 časova i 55 minuta.\nFudbaleri Rome igraju dosta promenljivo ove sezone, ali je možda i glavni razlog za to podatak što u ovom trenutku imaju ogroman broj povređenih ili suspendovanih fudbalera. Ipak to izabranike trenera Fonseke nije sprečilo da sjajno startuju u Ligi Evrope gde se posle dva odigrana kola nalaze na prvom mestu na tabeli. Kada je Serija A u pitanju, Roma se u ovom trenutku nalazi na šestom mestu na tabeli, i do sada su doživeli samo jedan poraz kada su na svom terenu poraženi od Atalante. U prošlom kolu su na gostovanju kod Sampdorije samo remizirali, iako su većim delom tog susreta bili bolja ekipa na terenu.\nŠto se tiče Mehengladbaha, sigurno je da je malo ko očekivao da će se ova ekipa posle osam odigranih kola u nemačkoj Bundesligi nalaziti na prvom mestu na tabeli. Ova ekipa je do sada sakupila 16 bodova koliko ima i drugoplasirani Volfsburg. Ipak, u prošlom kolu je Mehengladbah doživeo poraz na gostovanju kod Borusije iz Dortmunda, a taj meč je završen rezultatom 1:0. Što se Liga Evrope tiče, posle dva odigrana kola fudbaleri Mehengladbaha se nalaze na tek trećoj poziciji, a blago rečeno je da se do sada nisu proslavili, pošto su u prvom kolu na svom terenu deklasirani od Volfsbergera, dok su u drugom kolu remizirali na gostovanju kod Bašakšehira.\nKada se sve sabere i oduzme, opšti utisak je da ipak fudbaleri Rome imaju više iskustva kada su ovakvi mečevi u pitanju, pa vam najviše zbog toga toplo preporučujemo da odigrate 1 koji kladionica 10bet plaća sa fantastičnom kvotom 2.30.


AC Milan Balkan: Mihajlović: Milan i dalje u trci za titulu\nMihajlović: Milan i dalje u trci za titulu\nObjavio Kollár ACM 21:29 22. siječnja 2016.\nTrener Milana Siniša Mihajlović rekao je da njegova ekipa još ima šanse da osvoji šampionsku titulu u Seriji A.\nRossoneri posle 20 kola za vodećim Napolijem zaostaju 12 bodova.\nMilan je prošle nedelje pobedio Fiorentinu sa 2:0 i popeo se na šesto mesto na tabeli. Rossoneri su u poslednjih 13 prvenstvenih utakmica izgubili samo dva duela.\n"Prvenstvo je i dalje otvoreno. Ako budemo igrali kako protiv Fiorentine imamo dobru šansu. Voleo bih da vidim kontinuitet u mojoj ekipi. Imamo dobre karakteristike i video sam ih posle duela sa Fiorentinom. Protiv te ekipe bio nam je potreban cinizam, stav i želja za pobedom", rekao je Mihajlović, preneli su italijanski mediji.\nMilan zaostaje osam bodova za Interom na trećem mestu na tabeli koje vodi u kvalifikacije za Ligu šampiona. U subotu će Milan igrati sa osmoplasiranim Empolijem, koji je izgubio jednom u poslednjih osam utakmica.\nMilan - Empoli: Pozvani "Rossoneri"...\n"Od nas zavise mnoge stvari. Naša ekipa raste. Ove sezone posle 20 utakmica imamo više bodova nego što je klub imao u istom periodu u prvenstvu u protekle četiri godine. Ali, ljuti me to što smo mogli da osvojimo i više bodova", naveo je bivši selektor Srbije.\nMediji su prethodnih meseci spekulisali o mogućem odlasku Mihajlovića iz Milana, ali 46-godišnjeg trenera to ne brine.\n"Moja budućnost? Nikada nisam sumnjao u svoj boravak u klubu, imam ugovor i savest mi je čista. Naporno radim i uvek idem napred. Jedino što mogu je da brinem o svom timu i narednoj utakmici, a posle toga, šta se desi, desiće se", rekao je Mihajlović.


🚗 Rozzano najam automobila od 2423 RSD / 21 EUR nedeljno\nNajam Automobila Rozzano\nRozzano Najam Automobila\nIzaberite lokaciju / Unesite prvo slovo Rozzano\nJeftini Auto Iznajmljivanje Rozzano\nUporedite rent a car u Rozzano\nŠta dokumentacija mi je potrebno da rent a car u Rozzano\nNajbolji način da se otkrije Rozzano je za iznajmljivanje automobila. Iznajmljivanje automobila je jednostavan i pristupačan način transporta. Uz vašu rent a car možete istražiti predivnom ambijentu Rozzano. Rentalcargroup.com radi sa brojnim Rent a car kompanija u Rozzano.\nKorisne informacije Rozzano\nRent a car kompanija u Rozzano\nPogledajte ispod zadnjih 5 pregleda kupaca. Naši klijenti ocijenio Rozzano Najam vozila sa prosekom od 0.00 na osnovu 0 ocene.


"Morava 2016" uznemirila Leskovčane - JUGPRESS\n“Morava 2016” uznemirila Leskovčane\nPostavio: Jugpress 26 Maja, 2016\nLeskovčane je večeras uznemirio učestali prelet helikoptera iznad grada koji je, u stvari, počeo još danas u ranim popodnevnim satima.\nOvi preleti se izvode u okviru velika komandno-taktička vežba snaga Vojske Srbije za reagovanje, pod nazivom “Morava 2016”, o čemu je Vojska Srbije pre nekoliko dana uredno obavestila javnost.\nVežba se izvodi na osnovu naređenja predsednika Srbije, koji je i vrhovni komandant vojske , i odobrenja ministra odbrane.\nA u nedelju će njen deo biti prikazan i na bazi “Jug” koja se nalazi u blizini Bujanovca.\nVežbom su obuhvaćeni operativni kapaciteti kopnene i vazduhoplovne komponentne naše vojske, a u planu je da učestvuje i određeni broj lica iz rezervnog sastava i jedinice radne obaveze, saopštilo je Ministarstvo odbrane.\nTokom višednevnih vežbovnih aktivnosti na teritoriji, u vazdušnom prostoru i na unutrašnjim plovnim putevima proverava se sposobnosti snaga Vojske Srbije da planiraju i vode operacije odgovora na krizu u uslovima kakvi se mogu očekivati u stvarnoj situaciji.\nKomande i jedinice izvršavaju zadatke iz prve i treće misije Vojske Srbije, tokom kojih će se na terenu susretati s nizom problema, koje će komandiri i komandanti morati da rešavaju kako bi postigli zadate ciljeve.\nGeneral Draganić je vežbovnim aktivnostima rukovodio sa vežbovnog komandnog mesta Generalštaba u Jakovu, a vežbajuću komandu obišao je i načelnik Generalštaba general Ljubiša Diković.


DODIK: Želite "Dejton dva", on može samo da dovede do raspada BiH! | Vesti Dana\nDODIK: Želite „Dejton dva“, on može samo da dovede do raspada BiH!\nPredsednik Republike Srpske Milorad Dodik rekao je da bi „Dejton dva“ doveo do raspada BiH, kao i da su stranci dosta uništili Dejtonski mirovni sporazum, ali da je, uprkos tome, potrebno boriti se i graditi što veći autonomni status za Srpsku.\n„Svaka druga priča — o Dejtonu dva, Dejtonu šest — dovela bi do raspada BiH“, naglasio je Dodik.\nOn je za „Srpski telegraf“ rekao da za Republiku Srpsku razumevanja ima predsednik Srbije Aleksandar Vučić, na kojem su, kako je ocenio, velika odgovornost i veliki pritisci.\n„Na njemu je velika odgovornost i veliki su pritisci. Na meni je pak da u nemogućim uslovima branim ideju i opstanak Republike Srpske“, rekao je Dodik.\nPredsednik Republike Srpske potvrdio je da neće putovati na inauguraciju predsednika Rusije Vladimira Putina u Moskvu, koja se održava 7. maja u Moskvi, navodeći da je dan ranije Đurđevdan — njegova krsna slava.\n„Moja slava je Đurđevdan, tu sam, kao svaki dobar domaćin i Srbin, i ostaću ovde“, rekao je Dodik.\nDodik je rekao da je u politiku ušao zbog košarke, koju je igrao u mladosti, jer je „zbog svega što je tada video“ bilo neminovno da se angažuje u društvenom radu, i naglasio je da je ponosan što je bio član Saveza komunista.\nOn je naveo da mu je najteži momenat u karijeri bio kada mu je, zbog odbijanja bespogovorne poslušnosti, nekadašnji predsednik SR Jugoslavije Slobodan Milošević skoro dve godine zabranio ulazak u Srbiju.\n„Poslednji susret imali smo u Vili ’Mir‘, koja je kasnije bombardovana. Tražio je da podnesem ostavku na mesto premijera. Odbio sam. Mesec i po dana kasnije zabranio mi je ulazak u Srbiju“, rekao je Dodik.\nOn je naveo da je, osim Franje Tuđmana, poznavao sve čelnike nacionalističkih stranaka koje su vreme raspada Jugoslavije imale dominantnu ulogu, a najnegativnije je ocenio lidera SDA Aliju Izetbegovića, za kojeg je rekao da je bio „zagriženi islamista“ koji je izazvao rat u BiH.\nPrema njegovim rečima, Izetbegović je bio „lihvar koji je svima pokušavao da se dodvori, a u suštini je bio veoma zagriženi islamista“.\n„Njegova ključna rečenica da će žrtvovati mir za BiH dovela je narode u rat u kom je izginulo 94.000 ljudi svih naroda i narodnosti“, rekao je predsednik Republike Srpske.\nDodik je istakao da mu je general Ratko Mladić „delovao odlučno, generalski i junački“ kada ga je upoznao 12. maja 1992. godine, prilikom usvajanja zakona o formiranju Vojske Republike Srpske.\nGovoreći o prvom predsedniku Republike Srpske Radovanu Karadžiću, Dodik je naglasio da poštuje to što je Karadžić zanemario lični komoditet zarad ideje o tome da „moramo da ostanemo uz svoj narod, ali da moramo da ostanemo ljudi“.\n„Mislim da sam ja to uspeo“, kaže Dodik.\nOn je dodao da se nikada nije upoznao sa Željkom Ražnatovićem Arkanom, a da su kriminalci iz „Zemunskog klana“ hteli da ga smaknu.\n„Međunarodna zajednica me je 1999. obavestila da su se u Banjaluci pojavila dvojica snajperista sa zadatkom da me ubiju. Pojačali smo bezbednost i to je sve“, rekao je Dodik, navodeći da i sada ima pretnji „sa svih strana“.


Event centar Victory Docek Nove godine\nSvečana sala Mali Vikend Doček Nove godine\nEvent centar Victory doček Nove godine\nDoček 2023 – Event centar Victory Nova godina\nEvent centar Victory Nova godina (ex-Hollywood Voždovac) postao je jedan od najuspešnijih i najkvalitetnijih event centara u Beogradu sa besprekornom uslugom. Jedinstvenog enterijera, upotpunjen sa najsavremenijom rasvetom, ozvučenjem i klima sistemom, ispunjeni su svi tehnički preduslovi za vrhunski doček Nove godine.\nMeđutim, nije samo to ono po čemu se event centar Victory razlikuje od drugih. Pored svega navedenog, ovaj event centar može da se pohvali i najkvalitetnijim gastronomskim specijalitetima koji će se spremati od najkvalitetnijih i svežihnamirnica, od strane renomiranih kuvara.\nEVENT CENTAR VICTORY DOCEK NOVE GODINE 2023\nEvent centar Victory nalazi se na sjajnoj lokaciji, lako pristupačnoj sa bilo kog dela Beograda, na adresi Bulevar Peka Dapčevića 240, odmah preko puta Soko Štarka, na mestu nekadašnjeg Hollywood Voždovac.\nIskusite premium doček Nove godine na potpuno novoj lestvici kvaliteta koji može da pruži event centar Victory.\nEvent centar je omogućio i parking mesta za sve svoje posetioce u toku novogodišnje večeri.\nRezervacija za: Event centar Victory doček Nove godine


Seničić: Sutra počinje sezona u Grčkoj noćas se otvara Evzoni\nTanjug 14. maja 2021. 14:47\nBEOGRAD – Turistička sezona u Grčkoj počinje sutra, noćas se otvara granični prelaz Evzoni i za naše građane i sve teče onako kako su grčki zvaničnici i ranije nagoveštavali, kaže direktor Nacionalne asocijacije turističkih agencija Srbije Aleksandar Seničić.\nOn navodi da će pojedini detalji biti obelodanjeni danas kada se očekuje objavljivanje novog broja Službenog glasnika Grčke.\n„Očekujemo da se u njemu objavi koja je to starosna granica za decu, od koje ona, kada putuju sa roditeljima ne moraju da imaju nikakvu potvrdu. Ranije smo se dogovarali da ta granica bude 10 godina, a da li je to i prihvaćeno znaćemo tokom dana, kada grčki Službeni glasnik bude objavljen“, objašnjava za Tanjug Seničić.\nNavodi da su juče grčki premijer i ministar turizma opet ponovili da prihvataju naše sertifikate o vakcinisanju, da oni koji nisu vakcinisani u Grčku mogu ući sa negativnim pi si ar testom kao i da će prihvatati antigenske, tzv. brze testove,\n„To je i preporuka Evropske komisije kako bi se podstakla putovanja. Naš novi zeleni sertifikat koji sada možemo da skinemo sa e-uprave je takav da objedinjuje sve testove na jednom mestu, pa će se onome ko je radio PCR test i bio pozitivan u nekom trenutku to pojaviti na zelenom sertifikatu“, objašnjava Seničić.\n„Sve ostalo je relativno normalno, maske se nose samo u zatvorenom prostoru, plaže normalno rade, kao i bašte restorana i kafića“, kaže Seničih.\nDodaje da se prvi masovniji polasci turista očekuju pocetkom juna, a u junu, kada, bar što se tiče naših turista počinje prava sezona, valja očekivati da se u Grčkoj ponašamo kao i u Srbiji.


AMSS | Autofonija.com\nArhiva tagova | "AMSS" Tagovi: AMSS, Kasko osiguranje, osiguranje vozila, šta je kasko\tAMSS – Auto-kasko osiguranje\nPostavljeno 31 January 2012\nAutomobil je za svakog od nas ozbiljna investicija, izložena različitim rizicima na koje nemamo velikog uticaja: oštećenja u saobraćaju, oštećenja van saobraćaja, kradja…\nRizike u saobraćaju ne možemo sprečiti, bilo da je naša greška, greška drugih ili, jednostavno, sticaj okolnosti. Možemo imati manje ili više sreće, ali sa porastom broja automobila, smanjenjem opšte kulture u saobraćaju i realno lošim stanjem puteva, verovatnoća oštećenja se svakim danom povećava.\nTagovi: AMSS, auto-moto savez, besplatan pregled vozila, bezbedno vozilo, ispravno vozilo, tehnički pregled vozila\tAkcija “ispravno vozilo, bezbedno vozilo” – novembar 2011\nPostavljeno 21 November 2011\nAuto-moto savez Srbije, Uprava saobraćajne policije MUP Republike Srbije i Asocijacija tehničkih pregleda organizovaće od 21. do 26. novembra 2011. godine tradicionalnu preventivno-bezbednosnu akciju “Ispravno vozilo – bezbedno vozilo”.\nTagovi: AMSS, automobili, automobili u srbiji, neispravni automobili, tehnička ispravnost vozila\tSvaki treći automobil neispravan\nPostavljeno 19 September 2011\nOd 1,6 miliona registrovanih vozila u Srbiji, procenjeno je da nekakav kvar ima 618.980, od kojih problem sa kočnicama može da se utvrdi kod 259.971 automobila. Dakle, svaki šesti automobil na drumovima naše zemlje ima problem sa pravovremenim zaustavljanjem.\nTagovi: AMSS, Auto-moto savez Srbije, komplet za prvu pomoć, popust, prva pomoć\tAMS daje popust članovima za nove komplete prve pomoći\nPostavljeno 11 September 2011\nAuto-moto savez Srbije svojim članovima daje popust od 10 odsto za kupovinu novih kompleta prve pomoći.\nPreporučena cena za komplet tipa B koji je obavezan u putnickim vozilima je 2.300 dinara, a član AMS – a može ga kupiti za 2.070 dinara.\nTagovi: aleksandar ilić, AMSS, cena polise osiguranja, kazneni poeni, obavezno osiguranje, osiguravajuće kuće, premijski koeficijent, sudari\tSudari prazne džep !\nTagovi: AMSS, auto-moto savez, studio\tNovi studio u Operativnom centru AMSS\nPostavljeno 02 February 2011\nU skladu sa opredeljenjem da stalno razvija i obogaćuje svoje usluge, povodom tri decenije veoma uspešnog rada OC AMSS u informisanju i pružanju pomoći, kako članoviima AMSS tako i svim vozačima Srbije, a uoči obeležvanja 90 godina od osnivanja AMSS, od 4. februara ove godine omoguće svim zainteresovanim medijima u Srbiji da sa AMSS web sajta potpuno besplatno svakodnevno preuzimaju audio i video izveštaje “Stanje na putevima Srbije,, tako da svakog jutra do učesnika u saobraćaju stignu sve potrebne informacije.\nTagovi: AMSS, auto-moto savez, Biznis-kol, pomoć vozačima, pružanje pomoći na putu\tAMSS uvodi novi sistem za pomoć na drumu\nPostavljeno 09 November 2010\nVozači u Srbiji uskoro će moći da na svojim vozilima instaliraju sisteme “Biznis-kol” i “Imerdžensi-kol”, koji će im omogućiti da, u slučaju potrebe, ostvare brzu komunikaciju sa alarm centrima za pružanje pomoći na putu.\nTagovi: AMSS, pregled vozila, registracija vozila, tehnički pregled\tRegistracija vozila i u AMSS-u\nPostavljeno 14 June 2010\nSvi građani koji urade tehnički pregled svojih vozila u Auto moto savezu Srbije u Beogradu, mogu ti i da overe saobraćajnu dozvolu i izbegnu duga čekanja u redovima, saopšteno je iz AMSS-a. Cena te usluge je 1.500 dinara, a saobraćajna dozvola overena u MUP-u dobija se sledećeg dana.\nTagovi: AMS Srbije, AMSS, Centar za motorna vozila, vozilo za snimanje puteva\tAMS SRBIJE NAPRAVIO PRVO DOMAĆE VOZILO ZA SNIMANJE PUTEVA\nPostavljeno 13 February 2010\nAuto-moto savez Srbije, Centar za motorna vozila, za samo šest meseci uspeo je da napravi vozilo za snimanje puteva, od razvoja softvera do tehničkih rešenja i sistema za obuku ocenjivača i obradu podataka. Do sada su u razvoj ovog specijalnog vozila, kompjuterskog programa i opreme uložena značajna sredstava.\nTagovi: AMSS, Besplatni tehnički pregledi, ispravnost vozila, merenje izduvnih gasova, sigurnost, tehničke karakteristike, tehnički pregled\tBesplatni tehnički pregledi od 23. do 28. novembra\nPostavljeno 18 November 2009\nTradicionalna preventivno-bezbednosna akcija “Ispravno vozilo – bezbedno vozilo” biće organizovana od 23. do 28 novembra, saopštio je danas Auto-moto savez Srbije (AMSS).\nAkcija se sprovodi u saradnji sa Upravom saobraćajne policije i Asocijacijom tehničkih pregleda vozila, pred nastupajući zimski period.\nSvi zainteresovani vozači u Srbiji moći će, u tom periodu, da besplatno provere tehničku ispravnost svojih vozila na više od 200 linija tehničkih pregleda u zemlji. Vlasnici vozila kod kojih budu utvrdjene nepravilnosti neće biti sankcionisani, već će im biti ukazano na nedostatak i potrebu da ga otklone u što kraćem roku.\nDirektor Centra za motorna vozila AMSS Milan Božić istakao je da je ovogodišnja akcija namerno organizovana u poslednjoj nedelji novembra, s obzirom na to da uskoro počinje primena novog Zakon o bezbednosti saobraćaja na putevima. “Analize rezultata prethodnih akcija pokazale su da više od polovine pregledanih vozila ima neku neispravnost, najviše u kočionom sistemu”, ukazao je Božić.\nGlavni policijski savetnik u Upravi saobraćajne policije Branko Pantović izjavio je da će “biti vrlo interesantno da se napravi uporedna analiza rezultata i prate trendovi ove i sledećih akcija koje će se organizovati nakon početka primene Zakona o bezbednosti saobraćaja”.\nTokom akcije “Ispravno vozilo – bezbedno vozilo”, u poslovnim jedinicama AMSS, koje poseduju specijalnu opremu, vlasnici vozila sa pogonom na tečni naftni gas moći će da urade i kontrolu zaptivenosti gasnih instalacija. Ova kontrola radiće se u objektima AMS Srbije u Beogradu, Loznici, Baljevcu, Preljini, Prijepolju, Leskovcu, Vranju, Kikindi, Sremskoj Mitrovici, Pojatama, Boljevcu, Aleksandrovcu, Svilajncu i Nišu.\nAMS Srbije apeluje na vozače da iskoriste priliku, odvoje tridesetak minuta svog vremena, utvrde stepen ispravnosti svojih vozila i budu sigurni da će oni kao vozači, njihova porodica, saputnici i ostali učesnici u saobraćaju biti mnogo bezbedniji. Sve neophodne informacije o akciji i linijama tehničkih pregleda širom Srbije koje u njoj učestvuju mogu se dobiti u Operativnom centru AMS Srbije putem telefona 987 ili kod saobraćajne policije, navodi se u saopštenju.


Sve veći pomaci u populacionoj politici\nDobre vesti za Smederevke, ali i za sve druge porodilje u Srbiji. Grad Smederevo je u cilju poboljšanja populacione politike načinio značajne pomake u Odluci o ostvarivanju finansijske pomoći trudnicama i porodiljama, a od 1. jula stupio je na snagu i novi Zakon o finansijskoj podršci porodici sa decom\nPorodilje u Smederevu, čiji mesečni prihod po članu domaćinstva nije veći od 10.000 dinara, imaju pravo na jednokratnu finansijsku pomoć od 15.000 dinara za svako rođeno dete. Odluka o ostvarivanju finansijske pomoći trudnicama i porodiljama u Smederevu predviđa, takođe, da za rađanje dvojki, trojki ili istovremeno više dece sledi jednokratna pomoć u iznosu od 100.000 dinara.\nPravo na finansijsku pomoć ostvaruje trudnica ukoliko ona ili njen bračni ili vanbračni drug imaju prebivalište na teritoriji grada najmanje godinu dana pre dana podnošenja zahteva, da je na dan podnošenja zahteva kod trudnice od strane nadležne zdravstvene ustanove utvrđen najmanje treći mesec trudnoće i da ukupan mesečni prihod po članu porodičnog domaćinstva ne prelazi 10.000 dinara.\nTrudnicama u Smederevu se isplaćuje i jednokratna finansijska pomoć u iznosu od 25.000 dinara. Porodilja ostvaruje pravo na finansijsku pomoć za svako rođeno dete pod uslovom da na dan rodjenja deteta ima prebivalište na teritoriji Smedereva.\nUkoliko se majka porodila van teritorije Smedereva, podnosi zahtev za ostvarivanje prava na finansijsku pomoć najkasnije do navršenih godinu dana deteta, uz koji prilaže Izvod iz matične knjige rođenih za rođeno dete, otpusne liste za majku i dete nadležne zdravstvene ustanove gde se porodila kao i kopiju lične karte porodilje.\nU slučaju da se u trenutku ostvarivanja ovog prava utvrdi da porodilja nije živa, da je napustila dete, da je lišena poslovne sposobnosti, ili je iz drugih opravdanih razloga sprečena da se neposredno brine o detetu, pravo na finansijsku pomoć umesto nje može da ostvari otac ili lice koje se po pozitivnim zakonskim propisima brine o detetu.\nGrad Smederevo doneo je zaključak i o nabavci i dodeli 1.000 auto sedišta za novorođenčad svim porodiljama sa teritorije grada.


Bajden u čestitki Osmani: Normalizacija odnosa sa Srbijom od suštinskog značaja za Kosovo\nBeta 20. aprila 2021. 16:30\nAmerički predsednk Džozef Bajden naveo je u čestitki novoj kosovskoj predsednici Vjosi Osmani da će SAD nastaviti da podržavaju napore na obezbedjivanju trajnog mira kroz produktivni dijalog Kosova i Srbije, i sveobuhvatan sporazum o normalizaciji odnosa u čijem središtu treba da bude uzajamno priznanje.\n„Normalizacija odnosa sa Srbijom je od suštinskog značaja za ostvarenje potencijala Kosova i njegovu punu integraciju u evroatlantske institucije. Znam da će postizanje tog cilja zahtevati fleksibilnost i teške kompromise, i SAD će biti vaš partner na svakom koraku“, naveo je Bajden u čestitki, objavljenoj na Tviter nalogu Vjose Osmani.\nBajden je naveo da se „raduje saradnji“ sa Osmani „na zajedničkim prioritetima za Kosovo“, uključujući jačanje vladavine prava, borbu protiv korupcije, zaštitu prava etničkih i verskih manjina, oporavak od pandemije korona virusa, jačanje ekonomskog razvoja i obezbedjivanje održive enegetske budućnosti.\n„Naše zemlje neguju dugo partnerstvo zasnovano na zajedničkim vrednostima. I, kao što znate, porodica Bajden je lično povezana sa vašom zemljom. Moj sin Bo je voleo vreme koje je proveo na Kosovu radeći na učvršćivanju mira i vladavine prava i ja ću uvek negovati uspomenu na trenutak iz 2016. godine kada se cela moja porodica okupila povodom nazivanja autoputa (na Kosovu) po njemu“, dodao je Bajden.\nOn je u čestitki odgovorio i na pismo Vjose Osmani sa molbom da SAD pomognu Kosovu u nabavci vakcina protiv korona virusa.\n„Kako povećavamo količine vakcina u SAD, istražujemo mogućnosti da partnerima podelimo koliko možemo. Moj tim će ostati u kontaktu sa vama tokom razvoja tih napora“, naveo je američki predsednik.\nOsmani, koja je za predsednicu Kosova izabrana 4. aprila, napisala je u poruci u kojoj je objavila čestitku, da je Bajden „drag prijatelj i dugogodišnji saveznik koji je bio posvećen radu na obezbedjivanju napretka za Kosovo“.\n„Radujemo se bliskoj saradnji sa Bajdenovom administracijom na izgradnji prosperitetnijeg Kosova“, dodala je Osmani.


Racija na Dark Web-u, više od 60 uhapšenih | Mondo.Me Prod\nDark Web hapsenje sirom svijeta Ruse Dark Web Racija na Dark Webu\n23. February, 12:31\nRacija na Dark Web-u, više od 60 uhapšenih 0 Podijeli Podijeli na facebook Podijeli na twitter Podijeli na viber Pošalji na mail\nVijesti 27.03.2019. / 08:29\nRacija na Dark Web-u, više od 60 uhapšenih\nIzvor mondo.rs 27.03.2019. / 08:29\nU akciji zatvorene na desetine naloga, zaplijenjeno oko 300 kilograma narkotika, više desetina komada oružja i preko šest miliona eura.\nU okviru globalne policijske akcije protiv prodavaca i kupaca nelegalne robe na Dark Web-u, uhapšena je 61 osoba, dok je zatvoreno 50 naloga na toj mreži, koji su korišćeni za nelegalne aktivnosti, saopštio je 26. marta Evropol. Kako se navodi u saopštenju, međunarodne policijske agencije su tokom operacije obavile 65 pretresa po nalogu i zaplenile 299.5 kilograma droge, 51 komad vatrenog oružja i više od 6.2 miliona eura.\nPročitajte i ovo: Šta se sve može naći na Mračnom Internetu >>>\nU okviru akcije su saslušane 122 osobe, dodaje Evropol. Kako objašnjava, pripadnici policije iz Evrope, Kanade i SAD udružili su snage početkom ove godine kako bi sproveli akciju protiv kupaca i prodavaca nelegalne robe na tržištu Dark Web-a.\nDark Web ili mračni internet je sadržaj svetske mreže, kojem se jedino može pristupiti preko specijalnog softvera kao što je Tor.\n"Iako pruža bezbjedno okruženje za ličnu privatnost i slobodu, to je plodno okruženje za kriminalce i nelegalne aktivnosti pojedinaca", upozorava Evropol u saopštenju, u kojem se ističe i da je istraživanje takvih nelegalnih aktivnosti na internetu postalo prioritet policija širom svijeta.\ninternet racija hapšenje


Deutsche Bank traži investitore kako bi poboljšala finansijsko stanje - Klix.ba\nbiznis Deutsche Bank traži investitore kako bi poboljšala finansijsko stanje\n6.3.2017. u 08:06\nNakon dvije godine teških gubitaka, Deutsche Bank traži investitore i pomoć od 8,5 milijardi dolara kako bi poboljšala svoje finansijsko stanje.\nNajveća njemačka banka objavila je planove za prodaju svog velikog udjela te je saopćila da će tražiti više od osam milijardi dolara pomoći u narednim sedmicama.\nDirektor banke John Cryane ranije je rekao da je banka mogla dobiti novac i bez ovakvih poteza.\nCijene dionica Deutsche Bank ostvarile su pad u septembru prošle godine, nakon što su dostigle najniži nivo u posljednjih 20 godina. Banka je tada strahovala da neće imati sredstava da pokrije sve svoje sudske troškove.\nIzvještaji od petka pokazuju da su dionice banke u New Yorku pale za više od četiri posto. Posljednja afera koja se vezuje za Deutsche Bank je da se najveća njemačka banka suočila s kaznama na dva kontinenta, u Evropi i Americi, povodom istog kaznenog djela koje će je zajedno koštati blizu 630 miliona dolara.\nNaime, britanska Uprava za finansije (FCA) kaznila je Deutsche Bank s 204 miliona dolara zbog ozbiljnih propusta u radu vezanim za tvrdnje kako je pomogla bogatim Rusima da iznesu milijarde dolara iz zemlje.\nKlijenti su koristili Deutsche Bank za transfer blizu deset milijardi dolara iz Rusije na nepoznate bankarske račune na način koji upućuje na finansijski kriminal.\nZa 8,8 milijardi dolara 11\nZajednička investicija 13\n1h 47min 12\nTribina u Mostaru 32\n18h 20min 14


Air Serbia - meni inspirisan internacionalnom kuhinjom - Aviokarta.net\nVesti » Air Serbia – meni inspirisan internacionalnom kuhinjom\nU selekciji obroka naročito se ističu glavna jela kao što su jagnjeći kotleti sa koricom od pistaća servirani sa grilovanim povrćem, pačetina sa sosom od šumskog voća servirana sa korenastim povrćem prelivenim bagremovim medom, i novi deserti kao što je čokoladni kolač ili voćne tartalete. Ovi novi a la carte obroci mogu da se naruče u biznis klasi na letu do i iz Njujorka.\nGosti u ekonomskoj klasi mogu takođe da očekuju unapređen izbor obroka, kao što su goveđi gulaš sa krompir pireom i sotiranom šargarepom i slatki kolač od griza sa prelivom od malina. Ova jela priprema stručni tim kuvara u Air Serbia keteringu koristeći sastojke visokog kvaliteta koji se nabavljaju od domaćih proizvođača iz Srbije.\nDane Kondić, generalni direktor Air Serbije, izjavio je: „Veoma nam je drago što uvodimo novi meni na letove Air Serbije, koji je pažljivo pripremljen da predstavi ukuse moderne internacionalne kuhinje i odgovori na želje naših gostiju.“\n„Srbija ima bogatu tradiciju vinarstva i mi veoma blisko sarađujemo sa Udruženjem somelijera Srbije da bismo omogućili da Air Serbia ima odličnu ponudu nagrađivanih vina koja se dobro uklapaju sa našim novim receptima. Verujemo da bi obedovanje na 10.000 metara trebalo da bude nezaboravan kulinarski doživljaj i zbog toga uvek osluškujemo želje naših gostiju i radimo na tome da nađemo načine da unapredimo našu uslugu obroka na letu.“\nUpotpunjujući meni na letu, Air Serbia gostima nudi širok izbor pića koji uključuje srpska vina koja je izabrao tim Air Serbije uz konsultacije sa Udruženjem somelijera Srbije. Gosti takođe mogu da izaberu neku od pet vrsta voćnih rakija koje ekskluzivno obezbeđuje Rakia Bar – od šljive, dunje, kajsije, kruške, kao i medovaču.


Obeležavanje Dana Evrope u EU info centru - EU u Srbiji\nJovan2021-03-24T12:33:26+02:0008/05/2015|Categories: Saopštenja|Tags: Dan Evrope 2015|\nProgram obeležavanja odvijaće se u EU info centru (hol Doma omladine Beograda), ali i na otvorenom – ispred ulaza u DOB, od 10 do 15 časova.\nU 10:00 počinje program ispred Doma omladine i traje do 15:00:\n– Na popularnom zidiću Doma omladine, odnosno Platou Milana Mladenovića, biće održan džez koncert;\n– Performans Beogradski pantomimičari predstavljaju pojmove EU /zanimljivu evropsku geografiju.\nU samom EU info centru, u holu Doma omladine, u isto vreme biće organizovane sledeće aktivnosti:\n– EU kviz na „tačskrinu“ za decu i omladinu, uz lepe prigodne nagrade;\n– Škola pantomime za decu oštećenog sluha iz osnovne škole u Zemuna, kao i za osnovnu i Srednju školu za decu oštećenog sluha „Stefan Dečanski“ iz Beograda;\n– Drugi deo Performansa Beogradski pantomimičari predstavljaju pojmove EU / zanimljivu evropsku geografiju.\nS početkom u 11 sati, u Tribonskoj Sali, na I spratu Doma omladine, biće održano predstavljanje programa EU za mlade koje će održati kancelarija Tempus/Erazmus plus:\n– Predstavljanje programa Erasmus plus / Mogućnosti školovanja i stipendiranja u zemljama clanica Evropske unije.\nU saradnji sa Kancelarijom za evropske integracije, EU info centar organizuje debatu „Mitovi i predrasude – Evropska unija i Srbija koja će početi u 12:00 u Tribinskoj sali. Na debati će govoriti zamenik šefa Delegacije EU u Republici Srbiji, gospodin Oskar Benedikt. Na debati će biti uručena prva nagrada pobedniku takmičenja u pisanju eseja na temu „Evropska unija i Srbija: otvoreno poglavlje“ koje je raspisala Delegacija EU u saradnji sa EU info centrom.


Skupština usvojila više izmene i dopuna zakona\nIzvor: RTS, 09.Nov.2018, 12:07\nPoslanici Skupštine usvojili više zakona iz oblasti unutrašnjih poslova, među kojima i izmene i dopune Zakona o sprečavanju nasilja na sportskim priredbama, Zakon o besplatnoj pravnoj pomoći kao i Zakon o zaštiti podataka o ličnosti. Skupština Srbije usvojila je i Zakon o lobiranju kojim se definišu uslovi za obavljanje ove delatnosti.\nMeđu usvojenim zakonima su Predlog zakona o smanjenju rizika >> Pročitaj celu vest na sajtu RTS << od katastrofa i upravljanju vanrednim situacijama, izmene i dopune Zakona o sprečavanju nasilja i nedoličnog ponašanja na sportskim priredbama, Zakon o dobrovoljnom vatrogastvu, izmene i dopune Zakona o bezbednosti saobraćaja na putevima, te o detektivskoj delatnosti.\nGovoreći o Zakonu o dobrovoljnom vatrogastvu, ministar unutrašnjih poslova Nebojša Stefanović je istakao da je reč o novom zakonu u pravnom sistemu, a cilj zakona je formiranje dobrovoljnih vatrogasnih društava, pre svega operativnog karaketra, čiji su članovi spremni da učestvuju u gašenju požara.\nZakonom iz 2010. godine bila je predviđena norma koja je predviđala tehnički pregled za vozila starija od 15 godina dva puta godišnje, a ona, dodaje Stefanović, nije zaživela.\n"O privatnom obezbeđenju i detektivskoj delatnosti"\n"Kada se govori o privatnom obezbeđenju, imamo dve nove licence - licencu za samozaštitnu delatnost i licencu za vršenje poslova obezbeđenja transporta i prenosa novca i vrednosnih pošiljki u obavljanju samozaštitne delatnosti", rekao je Stefanović.\n"Novi sistem plata treba da reši interne nepravde"\nSkupština Srbije usvojila je i izmene i dopune Zakona o policiji koji predviđa novi koncept karijernog napredovanja i rešava pitanje usaglašavanja plata u MUP-u.\n"Taj novi sistem će vrlo brzo početi da se primenjuje", rekao je Stefanović.\nObjasnio je da novi sistem plata treba da reši neku vrstu interne nepravednosti i uspostavi sistem koji će "uspostaviti isti nivo plata za obavljanje istih poslova u različitim delovima ministarstva, pre svega za policijske službenike"\nNaveo je i da se u 2019. godini planira povećanje plate za pripadnike MUP-a.\nDodao je da plata nikome neće biti smanjena, a da će pojedinima, zbog usaglašavanja, stepen uvećanja u narednim godinama biti manji u odnosu na one čija je plata vrednovana kao viša, a primaju nižu platu.\n"Oni će imati manji procenat uvećanja plata sve dok se te plate ne izjednače", rekao je Stefanović.\n"Preventiva i smanjenje rizika"\nUsvojenim Predlogom zakona o smanjenju rizika od katastrofa i upravljanju vanrednim situacijama se vrši nadogradnja postojećeg sistema definisanog Zakonom o vanrednim situacijama i otklanja ono što je u praksi pokazalo nedovoljno efikasno.\nMinistar unutrašnjih poslova Nebojša Stefanović rekao je tokom rasprave da je procenu rizika od katastrofa i plan zaštite i spasavanja izradio izuzetno mali broj jedinica lokalnih samouprava i privrednih društava.\nKao ključno obeležje zakona, Stefanović je naveo stavljanje preventive u prvi plan, a pažljivo su, kaže, razrađena i planska dokumenta u oblasti smanjenja rizika od katastrofa.\nNavodi da je data mogućnost, u slučaju neblagovremenog reagovanja lokalnih štabova, da ih Republički štab za vanredne situacije raspusti i uspostavi hitne vanredne štabove.\nSistem reagovanja u vanrednim situacijama našao se pred ogromnim izazovima tokom katastrofalnih majskih poplava 2014.godine. Poplavama su bili ugroženi životi, zdravlje i imovina više od 1,6 miliona ljudi u 119 opština centralne i zapadne Srbije, a ukupna šteta od poplava iznosila je 1,7 milijardi evra, što čini više od četiri odsto BDP-a.\n"Izmene za veću bezbednost na utakmicama"\nPo novom Zakonu o sprečavanju nasilja i nedoličnog ponašanja na sportskim priredbama, koji je usvojen u Skupštini klubovi će sada morati da dostave policiji ime, prezime i JMBG svakog navijača koji kupi ulaznicu, a jedan navijač može da kupi najviše četiri karte.\nŠta predviđaju izmene Zakona o zaštiti podataka o ličnosti?\nCilj Zakona o zaštiti podataka o ličnosti je da svakome obezbedi poštovanje prava i sloboda, a posebno prava na zaštitu podataka o ličnosti.\nMinistarka pravde Nela Kuburović rekla je ranije da se tim zakonom ispunjava više ciljeva, među kojima je proširvanje i preciziranje nadležnosti i ovlašćenja Poverenika za informacije od javnog značaja kao nezavisnog državnog organa i usklađivanje sa relevatnim dokumentima EU.\nJedna od najznačajnijih novina koja se odnosi na lice na koje se podaci odnose je vezana za podnošenje pravnih sredstava ako se vrši obrada njegovih podataka o ličnosti, rekla je Kuburović.\nPo važećem zakonu, kaže, lice je imalo pravo žalbe Povereniku, ako smatra da rukovalac ne obrađuje njegove podatke u skladu sa zakonom, a ako je nezadovoljan odlukom Poverenika, mogao je da pokrene upravni spor.\nSada se predviđa čitav niz različitih mogućnosti za zaštitu prava, pri čemu je moguće podneti više pravnih sredstava.\nPre svega, može se podneti prigovor rukovaocu na obradu podataka, ali i podneti pritužba Povereniku.\nProtiv odluke Poverenika, odnosno u slučaju da takva odluka nije doneta u roku od 60 dana od dana podnošenja pritužbe, može da se pokrene upravni spor.\nKada je reč o Zakonu o besplatnoj pravnoj pomoći, on bi trebalo da doprinise unapređenju pristupa sudu i povećanju poverenja građana u pravosuđe.\nJedno od najznačajnijih rešenja za građane odnosi se na određivanje kruga korisnika besplatne pravne pomoći, rekla je ranije Nela Kuburović i dodala da su definisane tri grupe potencijalnih korisnika.\nTreću grupu lica čine pripadnici ranjivih, odnosno društveno osetljivih grupa, koja automatski ostvaruju pravo na besplatnu pravnu pomoć u skladu sa posebnim zakonima.\nSkupština Srbije usvojila je Zakon o lobiranju kojim se definišu uslovi za obavljanje ove delatnosti.\nZakona se zasniva na načelu zaštite javnog interesa i načelu integriteta koje obuhata zakonitost, transparentnost i odgovornost u radu, kao i etičnost, u cilju očuvanja ličnog i ugleda pravnog lica koje obavlja lobiranje, ugleda korisnika lobiranja.\nTakođe, opisani su poslovi koje obavljaju lobisti i neregistrovani lobisti i precizno utvrđeni principi njihovog delovanja i obaveze koje imaju prema korisniku lobiranja.\nDanas: Klubovi mora da dostave policiji ime, prezime i JMBG svakog navijača\nKurir: USVOJEN ZAKON, STOP NASILJU NA SPORTSKIM TERENIMA: Zatvor za navijače koji nose fantomke, pale baklje i tuku se na utakmici!\nZa nasilje na sportskim događajima – do 60 dana zatvora\nSkupština Srbije usvojila je više izmena i dopuna Zakona o sprečavanju nasilja i nedoličnog ponašanja kojim treba da se podigne stepen bezbednosti.\nSkupština Srbije usvojila je danas više zakona iz oblasti policije među kojima su Zakon o dobrovoljnom vatrogastvu, izmene i dopune Zakona o bezbednosti saobraćaja na putevima, te o detektivskoj delatnosti. Takođe, usvojene su i izmene i dopune Zakona o policiji koji predviđa novi koncept karijernog...


BiH 20 miliona dolara od Svetske banke za sprečavanje virusa\nTanjug 11. marta 2020. 15:26\nBANJALUKA – Predsedavajući Saveta ministara BiH Zoran Tegeltija upoznao je danas premijere Republike Srpske Radovana Viškovica i Federacije BiH Fadila Novalica da je Svetska banka spremna da finansijski pomogne BiH sa 20 miliona dolara za sprecavanje, otkrivanje i saniranje posledica pojave virusa korona.\nFinansijska sredstva u iznosu od 20 miliona dolara bila bi operativna za podršku u praćenju bolesti, osnaživanje intervencija javnog zdravstva, te rad sa privatnim sektorom da bi se smanjio uticaj na ekonomiju, saopšteno je iz kabineta predsedavajućeg Saveta ministara.\nU saopštenju se dodaje da bi se ova finansijska sredstava koristila, izmedu ostalog, i za nabavku opreme za testove, bolničku opremu, izgradnju medicinskih objekata za hitnu pomoć, hitnu pomoć u hrani i drugo, prenosi RTRS.\nPredsedavajući Saveta ministara zahvalio je Svetskoj banci na iskazanoj spremnosti da i ovaj put pruži podršku i pomoć BiH, istice se u saopštenju.\nUbijena majka iz Kalifornije je slučaj pogresnog identiteta


Viktorijin anđeo sa najdužim nogama uslikana na plaži, a svojim telom je raspametila sve prisutne - OrangeStar Agency\nHomeShowbizViktorijin anđeo sa najdužim nogama uslikana na plaži, a svojim telom je...\nViktorijin anđeo sa najdužim nogama uslikana na plaži, a svojim telom je raspametila sve prisutne\nBrazilska manekenka i bivši Viktorijin anđeo Izabel Gular (35) je uslikana na plaži na Karibima sa prijateljem, a tom prilikom je svojim izgledom oduševila sve prisutne na plaži. Naime, jedna od najzgodnijih žena današnjice je uslikana od strane paparaca u minijaturnom bikiniju koji je malo toga ostavljao mašti i u kom je otkrila svoje zanosno telo, a njen ravan stomak, duge zategnute noge i podignuta guza su podigli temperaturu mnogim muškarcima širom sveta.\nManekenka čijoj se građi tela dive skoro sve žene je pokazala svoje bronzano telo, a njen provokativni kupaći kostim je otkrio koliko je lepotica pocrnela i razliku u tenu na intimnim delovima.\n“Ženo, stvarno nije realno da tako izgledaš”, “Bomba”, “Imaš najbolje noge na svetu”, “Koliko si lepa…”, “Au kakva guza”, “Taj beli trag me intrigira”, samo su neki od komentara pratilaca na Instagramu, kojih ima 4,6 miliona. Na žalost obožavatelja, naročito onog muškog dela, Izabel je verena za nemačkog golmana Kevina Trapa (29), koji je od nje mlađi šest godina i trenutno igra za “Eintracht Frankfurt”.\nPrevious articleNEZAMISLIV ŠOKANTAN PREOKRET: Sudija odlučio da Asanž ne može biti izručen Americi – SAD U NEVERICI\nNext articlePrelepa kuća ponuđena na prodaju za samo 120.000 evra, ali se zbog jednog detalja kupci ne javljaju


Izvor: NoviMagazin.rs, 21.Apr.2017, 17:58\nBeogradski deo pokreta "Protiv diktature" saopštio je danas da je sačinjen od grupe ljudi koja se spontano okupila kako bi "vratila Srbiju na pravi put" i pozvao građane da se posle protesta u subotu upoznaju s članovima grupe.\nKako se navodi u saopštenju dostavljenom agenciji Beta sa adrese protestprotivdiktature2017@gmail.com, organizacija protesta "u svom suštinskom obliku i značenju ne postoji".\n"Ko želi da se pridruži, dobrodošao je. Mi se organizujemo >> Pročitaj celu vest na sajtu NoviMagazin.rs << međusobno, ali ne organizujemo protest. Mi preuzimamo inicijativu, ali ne i vođstvo", piše u saopštenju.\n"Mnoge od nas viđate svakodnevno od 18 časova, možda ste neke zapamtili, možda i ne. Razlog je svakako taj što smo se mi držali uvek po strani, ne želeći da se eksponiramo, niti da neko pomisli da smo mi vođe. Mi ne želimo da budemo vođe i to smo za ovih osamnaest dana, nadamo se, i dokazali", stoji u saopštenju.\nU Beogradu je od 3. aprila održano 18. protesta "Protiv diktature" čiji učesnici, nezadovoljni pobedom Aleksandra Vučića na predsedničkim izborima, traže smenjivanje "političke elite", fer i slobodne izbore, smenjivanje članova Republičke izborne komisije i Regulatornog tela za elektronske medije, slobodu medija i razrešenje "svih korumpiranih funkcionera".\nNovo okupljanje zakazano je danas u 18 časova ispred Doma Narodne skupštine.\nBeogradski deo pokreta "Protiv diktature" saopštio je danas da je sačinjen od grupe ljudi koja se spontano okupila kako bi "vratila Srbiju na pravi put" i pozvao gradjane da se posle protesta u subotu upoznaju s članovima grupe.Kako se navodi u saopštenju dostavljenom agenciji Beta sa adrese protestprotivdiktature2017@gmail.com,...


Kako je saopšteno iz crnogorskog Ministarstva ekonomije, planirano je da taj gasovod poveže albanski grad Fieru sa Splitom, obezbeđujući izvor snabdevanja prirodnim gasom za Albaniju, Crnu Goru, jug Bosne i Hercegovine i Hrvatsku.\nPredstavnici crnogorskog ministarstva nisu mogli da preciziraju kada će početi gradnja kraka gasovoda kroz Crnu Goru, ni kada bi gasovod mogao biti završen.\n"Imajući u vidu kompleksnost projekta, kao i njegovu međunarodnu dimenziju, neozbiljno bi bilo, u ovom trenutku, prognozirati konkretne datume početka radova i njegovog završetka", rekli su "Pobjedi" predstavnici ministarstva.\nOni su dodali da se projekat "trenutno nalazi u planiranoj dinamici" i da su zadovoljni ne samo dinamikom dosadašnjih aktivnosti, koji su rezultat posvećenosti svih zemalja kroz koje IAP prolazi, već i visokim kvalitetom do sada završenih.\nEVROPSKI BANKARI ZABRINUTI Fejsbukova digitalna valuta može UGROZITI evro\nIAP je ogranak Transjadranskog gasovoda (TAP), koji je budući deo Transanadolijskog gasovoda (TANAP) i za njega je planirano da transportuje gas iz Turske preko Grčke i Albanije u Italiju. Transanadolijski gasovod, koji će dopremati prirodni gas iz Azerbejdžana preko Gruzije i Turske do Evrope, počeo je da radi prošle godine.\n"Stepen realizacije Transjadranskog gasovoda je 88,2 odsto. Trenutno je u toku polaganje cevi na podmorskoj deonici kroz Jadransko more u dužini od 105 kilometara, nakon čega cevovod izlazi na kopno na jugu Italije", naveli su iz ministarstva.\nOni su naveli da su za projekat Transjadranskog gasovoda obezbeđeni izvori finansija u visini od 3,9 milijardi evra, zaključivanjem aranžmana sa 17 komercijalnih banaka uz učešće Evropske banke za obnovu i razvoj (EBRD) i Evropske investicione banke (EIB).


Pošta Srbije - Pošta nagradila najbolje mlade istoričare\nPošta nagradila najbolje mlade istoričare\nPobednicima republičkog takmičenja za srednjoškolce iz istorije, Zoran Đorđević, v.d. direktora Pošte Srbije, uručio je u PTT muzeju u Beogradu specijalne nagrade i prigodne poklone, koje je obezbedila Pošta. Jedanaest najboljih mladih istoričara iz deset gimnazija i srednjih stručnih škola u celoj Srbiji, nagrađeno je tablet računarima za izvanredan uspeh na nadmetanju održanom krajem maja, u konkurenciji više od sto kandidata.\n„Pošta Srbije neguje tradiciju svoje delatnosti koja je duža od dva veka i duboko je utkana u istoriju našeg društva i naroda. Istorija je jedna od najvažnijih nauka za očuvanje nacionalnog identiteta, a za Poštu Srbije, kao najstariju nacionalnu kompaniju, ona ima poseban značaj, pa će i naša podrška najboljim mladim istoričarima ubuduće postati redovna praksa. Na taj način želimo da motivišemo mlade da uče i čuvaju od nezaborava istorijske vrednosti, kao putokaz za budući razvoj našeg društva”, rekao je Zoran Đorđević, čestitajući nagrađenim učenicima na postignutim rezultatima.\nDirektorka škole domaćina takmičenja – Šabačke gimnazije, Marijana Isaković, izrazila je zahvalnost darodavcu JP „Pošta Srbije” i direktoru Zoranu Đorđeviću, koji je ispunio obećanje dato takmičarima na otvaranju 23. maja, da će dodatno nagraditi najuspešnije takmičare.\nMladi istoričari imali su priliku da se upoznaju sa aktivnostima PTT muzeja i njegovim eksponatima, zbirkama i podacima u vezi sa istorijom srpske pošte i razvojem poštanske tehnologije. Obišli su stalnu izložbenu postavku, poštansku i tehničku zbirku, a od kustosa Muzeja saznali su o uvođenju i istoriji poštanskog saobraćaja u Srbiji i najznačajnijim ličnostima i njihovim izumima.


Šta se desi kada tatu majstori naprave da svinjske glave izgledaju seksi\nIspostavilo se da je najlakši način da se radi na svinjskim glavama ukoliko su zamrznute u sredini i sasvim malo odmrznute sa strane.\nJedna noć sa najboljim njujorškim klubom pacolovaca\nNajčešće ćete čuti da u Njujorku pacova ima koliko i ljudi, 8,4 miliona. Met Kombs, apsolvent i pomoćni istraživač na Univerzitetu Fordham, trudi se da utvrdi kako pacovi biraju mesta na kojima će se naseliti, koliko brzo postižu gustinu naseljenosti...\nFotke sa korporativne Parade ponosa u Njujorku\nFotografu Semu Klarku se nisu dopali korporativni sponzori koji su se ugurali na Paradu ponosa u Njujorku.\nAriel Pink najzad u Beogradu\nOno što je nekada bila tehnološka nužnost u procesu stvaranja sada su postala sredstva stvaranja, umetnički izraz. Vratili su se analognim nosačima zuvka, poput ploč, ali prvenstveno kasetama i u toj namernoj low-fi produkciji, emulirajući stilske...\nPod uticajem: Noisey predstavlja njujoršku hardcore scenu\nPridružite nam se na putu kroz koji nas vode članovi bendova poput Agnostic Front, Title Fight, Youth of Today, Incendiary i mnogih drugih — dok istražujemo svet koji živi pod uticajem njujorške hardcore scene.\nHolivudska Staza slavnih: najnestvarnija zamka za turiste u Americi\nČak i kad nije prevelika gužva, ulični prodavci, vodiči, odrasli ljudi maskirani u likove iz filma i turisti u nameri da dotaknu snove opsedaju 2,538 zvezda koje čine Stazu slavnih u Holivudu.\nGledao sam ljude koji gledaju Toranj slobode\nOvo su fotografije ljudi koji posmatraju zgradu nekada poznatu kao Toranj slobode, danas i zvanično nazvanu Svetski trgovinski centar.


CIK: Zbog kršenja pravila kažnjena dva politička subjekta i dva kandidata – RTV BPK\nCIK: Zbog kršenja pravila kažnjena dva politička subjekta i dva kandidata\n3. Oktobra 2018.\tBosna i Hercegovina\nCentralna izborna komisija (CIK) Bosne i Hercegovine donijela je odluke kojim su novčano kažnjena dva politička subjekta i dva kandidata zbog kršenja pravila ponašanja u predizbornoj kampanji, saopćeno je iz CIK-a.\nOdluke nisu pravosnažne i protiv njih je moguće uložiti žalbu Apelacionom odjelu Suda Bosne i Hercegovine u roku od dva dana od prijema odluka.\nPo odluci CIK-a, kazna od 1.000 KM izrečena je Stranci demokratske akcije, a od 1.500 KM njenom kandidatu za Skupštinu Tuzlanskog kantona Begi Gutiću. Također, sa po 1.000 KM kažnjeni su Nezavisni blok i kandidat tog bloka za Parlamentarnu skupštinu BiH Fuad Kasumović.\nPrema saopćenju CIK-a, SDA i Bego Gutić su kažnjeni jer je Gutić na predizbornom skupu održanom 19. septembra u Banovićima, mjesnoj zajednici Banovići selo, koristio jezik koji bi nekoga mogao navesti ili podstaći na nasilje ili širenje mržnje.\nKazne za Nezavisni blok i Fuada Kasumovića izrečene su, kako je naveo CIK, jer je Kasumović 13. septembra, tokom pauze u snimanju debatne emisije na N1 televiziji, zbog prijetnji upućenih pristalici drugog političkog subjekta, prekršio pravila ponašanja u izbornoj kampanji.\nPri donošenju ovih odluka, CIK se pozvao na određene članove Izbornog zakona BiH.


SDS: U potpunosti ne prihvatamo bonska ovlašćenja ali ne prihvatamo ni bježanje vlasti od odgovornosti za sve kazne i sankcije zbog kojih će ispašati RS\n– Nismo čuli jasan stav Boračke organizacije Republike Srpske oko organizacije protesta već samo medijske izjave njihovih pojedinih predstavnika. Samim tim nismo sigurni da zvanično BORS stoji iza skupa u srijedu o kome se spekuliše u medijima – poručili su iz SDS-a.\nSimptomatično je da je odluku o protestima saopštio portparol SNSD, što znači da iza ove ideje u stvari stoji upravo vlast i to upravo ona vlast koja je i dovela do ove krize i teške situacije u kojoj se našla Republika Srpska i njen narod.\nVlast se ne može amnestirati krijući se iza naroda i boraca, što joj je očito zadnja namjera.\nSDS je uvijek imao jasan stav, pa i ovaj put, da je korištenje bonskih ovlašćenja za nas u potpunosti neprihvatljivo kao i nametanje Odluke o imovini. U potpunosti ne prihvatamo bonska ovlašćenja ali ne prihvatamo ni bježanje vlasti od odgovornosti za sve kazne i sankcije zbog kojih će nažalost najviše ispaštati Republika Srpska i njen narod – saopšteno je iz SDS-a.


Naslov: Otvoren akva-park u Bačkom Petrovcu Pon 23 Apr - 23:16\nU Bačkom Petrovcu otvoren je akva-park "Petroland", u čiju izgradnju je slovačka kompanija Aqua Therm Invest do sada uložila 8,5 miliona evra.\nU Backom Petrovcu otvoren je akva-park "Petroland", u čiju izgradnju je slovačka kompanija Akva term invest (Aqua Therm Invest) do sada uložila 8,5 miliona evra. Prema rečima direktora akva parka Jana Brtke, danas je okončana prva faza izgradnje turističko-rekreativnog kompleksa, a kada za dve godine bude potpuno završen u projakt će biti investirano 22 miliona evra.\nOno što razlikuje akva-park u Bačkom Petrovcu od većine ostalih kompleksa sličnih sadržaja je termalna voda koja se koristi u svim bazenima i omogućava nesmetan rad parka tokom većeg dela godine. Voda se crpi sa dubine od 800 metara i njena temperatura je oko 40 stepeni Celzijusa.\nU samim bazenima voda je rashlađena, a tokom zimskih meseci predviđeno je da bude oko 30 stepeni, što će omogućiti nesmetano kupanje, ali i zagrevanje vazduha u specijalnom balonu.\nAkva-park nalazi se na samom ulasku u Bački Petrovac, na putu ka Novom Sadu, od koga je udaljen 18 kilometara. Sada je u funkciji šest hektara, a po završetku treće faze izgradnje prostiraće se na površini od 26 hektara.\nU parku se trenutno nalaze razni tobogani, bazeni za decu i odrasle, kao i dečje igralište i sportovi na pesku. Direktor akva-parka je najavio da će u narednim fazama biti izgrađen olimpijski bazen, amfiteatar, zatvoreni bazeni i bungalovi, a tokom 2013. planiran je i završetak izgradnje hotela.\nSvi bazeni obloženi su specijalnom podlogom iz Italije, koja onemogućava prisustvo bakterije u vodi koja izaziva pojavu legionarske bolesti, koja se često prenosi na ovakvim kompleksima.\nSlovačko preduzeće Akva term invest specijalizovano za hidrogradnju i do sada je izgradilo dva akva-parka u Evropi, a projektovalo je i akva-park u Bačkom Petrovcu.\nNaslov: Re: Otvoren akva-park u Bačkom Petrovcu Pon 23 Apr - 23:16\nPoslednji izmenio Shadow dana Pon 23 Apr - 23:17, izmenjeno ukupno 1 puta\nNaslov: Re: Otvoren akva-park u Bačkom Petrovcu Pon 23 Apr - 23:17\nPoslednji izmenio Shadow dana Pon 23 Apr - 23:18, izmenjeno ukupno 1 puta\nNaslov: Re: Otvoren akva-park u Bačkom Petrovcu Pon 23 Apr - 23:19\nNaslov: Re: Otvoren akva-park u Bačkom Petrovcu Čet 2 Apr - 0:35\nNaslov: Re: Otvoren akva-park u Bačkom Petrovcu Čet 2 Apr - 0:37\nNaslov: Re: Otvoren akva-park u Bačkom Petrovcu Čet 2 Apr - 0:40\nNaslov: Re: Otvoren akva-park u Bačkom Petrovcu


Iako bi mnogima ovo bila prva reakcija, to je zapravo velika greška!\nPoslednjih dana imali smo prilike da pročitamo koliko ujed pčele može da bude opasan, nakon što je poznati biznismen preminuo usled alergijske reakcije. Nisu svi alergični, pa je za neke ujed pčele samo mala neprijatnost, ali drugima je to pretnja po život.\nNajpre, važno je da ukoliko vas pčela ubode, prepoznate simptome moguće alergijske reakcije – jak bol, otok ili kratak dah, bilo kakve poteškoće sa disanjem, simptomi su preosetljivosti na ujed ovog insekta. Za osobe kod kojih se razviju takvi simptomi posle, naredni ujed pčele može da bude koban, ukoliko se ne reaguje na vreme, piše Mondo.\nU slučaju da primetite bilo šta od ovih simptoma – otok, bol, probleme sa disanjem... najbolje je da ODMAH odete kod lekara!\nUkoliko se utvrdi da ste alergični na ujed pčele – što se radi testiranjem kod lekara, odnosno na pčelinji otrov, verovatno ćete sa sobom morati da nosite opremu protiv ujeda pčela.\nTAGOVI: Ujed pčelePčelapčelicaInsektiinsektišta kad te ujede pčelašta da radim kad me ujede pčelašta raditi posle ujeda pčelezdravljezdravlje porodiceZdravlje detetazdravlje deteta


Tanjug 29. aprila 2021. 12:54\nBEOGRAD – Ukupna spoljnotrgovinska robna razmena Srbije porasla je u prvom kvartalu 2021. godine za 5,5 posto međugodišnje, na 10,79 milijardi evra, pri čemu je izvoz povećan za 13,8 procenata, dok je uvoz bio manji za 0,3 odsto.\nPrema upravo objavljenim podacima Republičkog zavoda za statistiku, u posmatranom periodu je izvezeno robe za 4,82 milijarde evra, a uvezeno za 5,96 milijardi.\nSpoljnotrgovinski deficit za prvi kvartal iznosi 1,14 milijardi evra i manji je za 34,6 posto u poređenju sa istim periodom lani.\nPokrivenost uvoza izvozom je 80,8 procenata, što je više nego u uporednom lanjskom periodu kada je iznosila 70,9 odsto.\nIzraženo u dolarima, ukupna robna razmena sa svetom je u prva tri meseca iznosila skoro 13,02 milijarde dolara, što je porast od 15,6 posto međugodišnje. Izvoz robe u dolarskoj vrednosti je bio 5,81 milijardi, što je skok od 24,6 odsto na godišnjem nivou, a uvoz je bio vredan 7,19 milijardi i veći je za 9,2 procenta nego lani.\nDeficit je „težio“ 1,38 milijardi dolara, što čini smanjenje od 28,2 posto u odnosu na prvi kvartal 2020.\nNajveće učešće u izvozu imao je Region Vojvodine (36,7%), a u uvozu Beogradski region (46,0%).\nSpoljnotrgovinska robna razmena bila je najveća sa zemljama sa kojima Srbija ima potpisane sporazume o slobodnoj trgovini. Zemlje članice Evropske unije imale su udeo od 63,4 posto u ukupnoj razmeni.\nNajveći pojedinačni spoljnotrgovinski partner Srbije je ostala Nemačka, kojoj smo u prva tri meseca prodali robu vrednu 623,1 milion evra, a iz te zemlje uvezli za 826 miliona evra.\nSa zemljama CEFTA, koje su naš drugiu najvažniji partner, ostvarili smo suficit u robnoj trgovini od 469,4 miliona evra, pri čemu je izvoz iznosio 695,5 miliona a uvoz 226,1 milion evra. Pokrivenost uvoza izvozom je 307,6 odsto.\nMesečni spoljnotrgovinski rezultati, pokazuju da je u martu 2021. Srbija izvezla robu u vrednosti 1,88 milijardi evra, ili za 34,9 procenata više u odnosu na isti mesec prethodne godine, dok je uvoz iznosio 2,37 milijardi, što je povećanje od 11,6 posto.\nPrema desezoniranim podacima, izvoz je martu porastao za 1,8 odsto, dok je uvoz opao za 2,4 procenta u odnosu na februar 2021.


Ne vidim komandu na glavnoj traci - Office podrška\nNe vidim komandu na glavnoj traci\nKada pogledate na traci, koja je deo Korisnički interfejs Microsoft Office Fluent, možda nećete videti sve ikone ili tekst koji se koristi u nekim članaka pomoći za opisivanje komandi na Office Fluent traku.\nVeličina trake je optimizovana za rezoluciju ekrana od 1024 × 786 piksela kada Microsoft Office program koji je uvećan na ekranu. Članaka pomoći su napisane za standardnu veličinu na traci.\nNa primer, potpuna kartica Umetanje u programu Microsoft Office Word 2007 prikazuje sav tekst i ikone.\nKada umanjite glavnu traku, grupe na otvorenoj kartici će početi da se horizontalno skupljaju i prikazaće jednu ikonu. Najčešće korišćene komande i ikone funkcija ostaju otvorene dok se prozor programa skuplja.\nNapomena : Kada korisnički interfejs nije prikazan u punoj veličini, ikone možda neće biti prikazane istim redosledom kao ranije. Na primer, ikone koje su bile prikazane u jednom redu će možda biti prikazane u tri reda.\nSledeća slika prikazuje grupu Tekst na kartici Umetanje kada je glavna traka umanjena i kada se na njoj pojavljuje samo jedna ikona.\nSledeća slika pokazuje grupu Tekst nakon što ste kliknuli na strelicu ispod ikone grupe Tekst.\nPromenite veličinu Microsoft Office programa ili ga uvećajte (tako da prekrije ceo ekran).\nViše informacija o nekoj komandi ili opciji potražite tako što ćete postaviti pokazivač na ikonu da biste videli Ekranska napomena.


Održan kurs „Naučene lekcije“ u organizaciji OS BiH i OS Poljske\nU organizaciji OS BiH i OS Poljske u kasarni „Rajlovac OS BiH“ u Sarajevu od 27.10 – 29.10.2015. godine održan je praktični dio nastavaka kursa iz 2014. godine za štabne oficire na temu „Naučene lekcije“.\nKurs je realizovan od strane mobilnog trening tima KOiD OS Poljske i pridodatog savjetodavnog tima EUFOR-a za naučene lekcije u skladu sa izrađenim Planom i programom kursa koji je pripremila Uprava za operacije i obuku ZŠ OS BiH.\nOdržavanje kursa imalo je za cilj da se kroz predavanja i praktične vježbe pripadnici OS BiH obuče u korištenju metoda i tehnika sa fokusom na analitiku analize u procesu naučenih lekcija. OS BiH se nalaze u fazi implementacije sistema naučenih lekcija kojoj je prioritet obuka pripadnika OS BiH za rad u budućem sistemu kao i promocija istog.\nKurs je pohađalo 28 pripadnika OS BiH, oficiri raspoređeni iz sastava privremene sekcije KOiD kao i štabni oficiri primarne odgovornosti za naučene lekcije svih nivoa komandovanja, počevši od komandi bataljona do organizacijskih cjelina ZŠ OS BiH.


Konkurs za tajne agente\n► Konkurs za tajne agente\nKontraobaveštajna služba danske vojske raspisala je javni oglas kojim traži nove kolege ’posebnog kova za možda najsvestraniji, najinteresantniji i najnetradicionalniji posao u zemlji’.\n"Tvoj zadatak je da se baviš prikupljanjem informacija koje nisu slobodno dostupne o stanju u inostranstvu, a koje su od značaja za bezbednost Danske i danske interese", stoji u oglasu objavljenom na jednom popularnom portalu za traženje posla.\nU oglasu je kao zvaničan naziv posla navedeno "prikupljač", iako je jasno da se radi o poslu tajnog agenta, bez obzira što služba u opisu radnih zadataka insistira da ne traži agente i špijune.\n"Prikupljanje" se, piše u oglasu, obavlja uz pomoć "osoba koje su u posedu ili imaju pristup podacima koji su inače nedostupni javnosti, a za kojima Kontraobaveštajna služba ima potrebe tokom svog obaveštajnog rada".\nNavode se i uslovi koje moraju da zadovolje kandidati: razvijene socijalne veštine, otvorenost u komunikaciji i sposobnost vođenja razgovora sa svakim, bez obzira na poreklo.\nOsim dobrog poznavanja međunarodnih prilika, posebno u oblasti bezbednosti, kao i danskog i engleskog jezika, prednost je i poznavanje stranih jezika kao što su arapski, farsi, dari, pušto, urdu ili somalijski.\nKandidati treba da budu spremni na niz praktičnih, teoretskih i psiholoških testova, a Kontraobaveštajna služba ohrabruje da se jave svi kvalifikovani bez obzira na pol, starost, veru ili etničko poreklo.